title: Pia Viitanen

text: SDP:ssä Viitanen oli ensimmäinen varapuheenjohtaja vuosina 2005–2008 ja kolmas varapuheenjohtaja vuosina 2008–2012. Hän oli SDP:n puoluevaltuuston jäsen vuosina 1994–1996 ja vuonna 2012 hänestä tuli puoluevaltuuston puheenjohtaja Jouni Backmanin siirryttyä SDP:n eduskuntaryhmän puheenjohtajaksi. Viitanen hoiti tehtävää vuoteen 2014 saakka. Hän on ollut myös puolueensa nuorisopoliittisen työryhmän varapuheenjohtaja (1997–1999) ja ympäristöpoliittisen työryhmän puheenjohtaja (1999–2003). Viitanen on ollut myös SDP:n asuntopoliittisen työryhmän puheenjohtaja ja vuosina 2003–2007 hän johti valtion asuntoasian neuvottelukuntaa.


title: Pia Viitanen

text: Keväällä 2013 SDP kierrätti ministereitään ja nosti Viitasen asunto- ja viestintäministeriksi opetusministeriksi siirtyneen Krista Kiurun tilalle.


title: Pia Viitanen

text: Huhtikuussa 2014 Vasemmistoliitto vetäytyi hallituksesta, minkä seurauksena viestintäministerin tehtävät siirrettiin takaisin Kiurulle ja Viitanen sai vastuulleen asuntoministerin tehtävien lisäksi Paavo Arhinmäen aiemmin hoitamat kulttuuri- ja urheiluministerin tehtävät. Hänen ministerinimikkeekseen tuli samalla kulttuuri- ja asuntoministeri.


title: Pia Viitanen

text: Viitanen on toiminut Työväen Sivistysliiton puheenjohtajana vuodesta 2001.


title: Sinikka Hurskainen

text: Ulla Sinikka Hurskainen (ent. "Hurskainen-Leppänen") (s. 22. maaliskuuta 1951 Kuusankoski) on suomalainen poliitikko. Hän oli SDP:n kansanedustaja vuosina 1983–1999 ja 2003–2011.


title: Sinikka Hurskainen

text: Hurskainen on naimisissa Suomen merimieskirkon pääsihteerin Sakari Lehmuskallion kanssa. Vuosina 1984–1990 Hurskainen oli naimisissa kansanedustaja Urpo Leppäsen kanssa. Hurskaisella on yksi lapsi, Ida (s. 1985).


title: Sinikka Hurskainen

text: Koulutukseltaan Hurskainen on sosionomi.


title: Sinikka Hurskainen

text: Hurskainen on toiminut Kuusankosken kaupunginvaltuutettuna 1973–1978 ja Imatran kaupunginvaltuutettuna 1981–1992 ja 2001 alkaen uudestaan.


title: Sinikka Hurskainen

text: Hurskainen on myös pitkään maalannut naivistisia maalauksia ja hän mainitsee maalaamisen harrastuksekseen. Hän on Imatran taideyhdistyksen jäsen ja oli eduskunnan kuvataidekerhon puheenjohtaja.


title: Anneli Kiljunen

text: Leila Anneli Kiljunen (o.s. "Käkelä", s. 17. syyskuuta 1957 Lappeenranta) on suomalainen poliitikko. Hän on ollut SDP:n kansanedustaja vuodesta 2003 lähtien.


title: Anneli Kiljunen

text: Kiljunen on Lappeenrannan kaupunginvaltuuston jäsen vuodesta 1989 lähtien. Kaupunginhallituksessa hän toimi vuosina 1993–2003.


title: Anneli Kiljunen

text: Vuonna 1985 Kiljunen suoritti sosiaalihuoltajatutkinnon Tampereen yliopistossa. Hän työskenteli Lappeerannan kaupungilla päiväkoti- ja vastaanottokotiharjoittelijana 1977–1980, Rauhan sairaalan ja Lappeenrannan mielenterveystoimiston sosiaalihoitajana 1982–1983 ja Lappeenrannan kaupungin sosiaalityöntekijän ja sosiaalisihteerin viransijaisuuksissa 1983–1989.


title: Anneli Kiljunen

text: Ennen eduskuntaa Kiljunen työskenteli Lappeenrannan kaupungin johtavana sosiaalityöntekijänä lastensuojelutyössä (1989–1998) ja sosiaalityössä vuodesta 1998. Kansanedustajaksi Kiljunen valittiin ensimmäisen kerran Kymen vaalipiiristä vuoden 2003 vaaleissa. Hän on ollut sosiaali- ja terveysvaliokunnan jäsen vuodesta 2003 ja toimi sen varapuheenjohtajana 2011–2015. Hän on ajanut muun muassa sote-uudistusta.


title: Anneli Kiljunen

text: Kiljunen on Omaishoitajat ja Läheiset -Liiton puheenjohtaja vuodesta 2009. Hän on kritisoinut Sipilän hallitusta omaishoitajien unohtamisesta.


title: Anneli Kiljunen

text: Myös Kiljusen isä Valto Käkelä ja isoisä Elias Käkelä olivat kansanedustajia.


title: Theveninin menetelmä

text: Theveninin menetelmä on "Theveninin teoreemaan" pohjautuva piirianalyysimenetelmä. Theveninin teoreeman mukaan mikä tahansa kaksinapainen piirielementti voidaan palauttaa (muokata) ideaalisen jännitelähteen ja impedanssin sarjaankytkennäksi.


title: Theveninin menetelmä

text: Pelkästään vastuksista ja ideaalisista jännite- ja virtalähteistä koostuva piiri voidaan esittää jännitelähteen ja vastuksen sarjaankytkentänä. Tätä muodostettua piiriä kutsutaan "Theveninin ekvivalenttipiiriksi" tai "Theveninin lähteeksi".


title: Theveninin menetelmä

text: Jos Theveninin ekvivalenttipiirille tehdään lähdemuunnos, saadaan Nortonin ekvivalentti.Kuvassa on kaksi piiriä: a ja b. Mikäli valitsemme piiriin b sopivat arvot R ja E, voidaan piiri b saada käyttäytymään ulkoapäin katsoen kuten piiri a. Mikäli tarkastelemme katkoviivan ulkopuolelta pelkästään suorittamalla mittauksia navoista A ja B, emme voi tietää, kumpi piireistä on katkoviivan sisällä.


title: Theveninin menetelmä

text: Jotta piiri b käyttäytyisi samalla tavalla kuin piiri a, täytyy molempien piirien navoissa A ja B olla sama jännite, kun piiriä ei kuormiteta. Tästä seuraa, että E voidaan määrittää selvittämällä piirin a tyhjäkäyntijännite (= jännite, kun napoihin A ja B ei ole kytketty kuormaa).


title: Theveninin menetelmä

text: Vastusten R ja R läpi kulkee virta


Theveninin menetelmä


title: Theveninin menetelmä

text: ja pisteiden A ja B välinen tyhjäkäyntijännite saadaan Ohmin laista


title: Theveninin menetelmä

text: Koska molemmilla piireillä täytyy olla sama tyhjäkäyntijännite, niin


title: Theveninin menetelmä

text: Théveninin resistanssin voi määrittää joko oikosulkuvirran avulla tai lähteen sammuttamismenetelmällä. Riippuu tilanteesta, kumpi menetelmä on helpompi. Jos piiri sisältää vain riippumattomia lähteitä, lähteensammuttamismenetelmä voi olla nopeampi käyttää.


title: Theveninin menetelmä

text: Koska molemmat piirit käyttäytyvät samalla tavalla, tulee niiden käyttäytyä samalla tavalla myös silloin, kun solmujen A ja B välille kytketään oikosulku. Jos piiriin a kytketään oikosulku, kaikki jännitelähteeltä tuleva virta kulkee resistanssin R kautta. Oikosulkuvirta saadaan Ohmin laista


title: Theveninin menetelmä

text: Theveninin lähteen eli piirin b tulee antaa sama oikosulkuvirta. Kun piiri b oikosuljetaan navoista A ja B, oikosulun läpi kulkee virta


title: Theveninin menetelmä

text: Tämän tulee olla sama kuin piirille a laskettu oikosulkuvirta. Saadaan yhtälö


title: Theveninin menetelmä

text: Sijoittamalla äsken laskettu E paikalleen yhtälö ratkeaa


title: Theveninin menetelmä

text: Theveninin lähteen resistanssi voidaan määrätä myös selvittämällä navoista A ja B näkyvä resistanssi, kun kaikki piirin riippumattomat lähteet on sammutettu. Esimerkkipiirissä on vain yksi lähde, ja jos se sammutetaan eli korvataan oikosululla (nollan voltin jännitelähde = oikosulku), vastukset R1 ja R2 ovat rinnan. Tällöin navoista A ja B näkyvä resistanssi on


title: Valto Koski

text: Valto Kalevi Koski (s. 23. tammikuuta 1939 Jaala) on suomalainen poliitikko. Hän toimi Suomen sosialidemokraattisen puolueen kansanedustajana vuosina 1995–2011. Koski oli mukana Kuusankosken kaupunginvaltuustossa vuosina 1977–2000. Sen puheenjohtajana hän toimi 1994–2000. Kaupunginhallituksen puheenjohtajana hän toimi 1981–1992. Koski oli Kouvolan kaupunginvaltuuston jäsen ja puheenjohtaja vuosina 2009–2012. Sotilasarvoltaan hän on korpraali. Koskelle myönnettiin kunnallisneuvoksen arvonimi vuonna 2001. Koski on varsinaiselta ammatiltaan putkiasentaja, jona hän toimi Lämpöpojat Oy:ssä vuosina 1954–1959 ja Oy Huber Ab:ssä vuosina 1959–1992.


title: Highlife (kappale)

text: Highlife on Cypress Hillin 12-tuumainen vinyylisingle, joka julkaistiin vuonna 2000.


title: Arto Seppälä

text: Arto Eemil Seppälä (s. 2. marraskuuta 1954 Vähäkyrö) on suomalainen poliitikko. Hän toimi Suomen sosialidemokraattisen puolueen kansanedustajana Etelä-Savon vaalipiiristä vuosina 1999–2007.


title: Arto Seppälä

text: Seppälä on ollut mukana Mikkelin kaupunginvaltuustossa vuodesta 1985 lähtien. Hän toimii myös Mikkelin kaupunginhallituksen puheenjohtajana. Sotilasarvoltaan hän on reservin alikersantti (1991).


title: Arto Seppälä

text:
Seppälä työskenteli vuosina 1971–1987 Mikkelissä toimivassa terveydenhoitotarvikkeita valmistavassa Mölnlycken tehtaassa muun muassa pääluottamusmiehenä.
Seppälälle myönnettiin kunnallisneuvoksen arvonimi vuonna 2013.


title: Tuula Väätäinen

text: Tuula Anneli Väätäinen (o.s. "Häkkinen", s. 2. lokakuuta 1955 Maaninka) on suomalainen SDP:tä edustava poliitikko. Hän toimi Pohjois-Savon vaalipiirin kansanedustajana kolmen vaalikauden ajan vuosina 2003–2015. Vuoden 2015 eduskuntavaaleissa Väätäinen ei tullut valituksi jatkokaudelle. Siilinjärven kunnanvaltuuston jäsen Väätäinen on ollut vuodesta 1992 lähtien.


title: Tuula Väätäinen

text: Eduskunnassa Väätäinen on istui kaudella 2011–2015 puolustusvaliokunnassa sekä valtiovarainvaliokunnan hallinto- ja turvallisuusjaostossa sekä kunta- ja terveysjaostossa.


title: Tuula Väätäinen

text: Koulutukseltaan Väätäinen on erikoissairaanhoitaja ja perheterapeutti. Hän on toiminut Ensi- ja turvakotien liiton varapuheenjohtajana vuodesta 2011.


title: Stash

text: Stash on rap-yhtye Cypress Hillin vuonna 2002 julkaisema EP.


title: Stash

text: Kuten edellinenkin Cypress Hillin Unreleased & Revamped EP, tämäkin EP sisältää bändin aikaisemmista kappaleista tehtyjä remix-versioita.


title: Heikki Aaltoila

text: Heikki Johannes Aaltoila (vuoteen 1934 Aalto; 11. joulukuuta 1905 Hausjärvi – 11. tammikuuta 1992 Helsinki) oli suomalainen säveltäjä ja kapellimestari. Hän toimi Suomen Kansallisteatterin kapellimestarina ja säveltäjänä 40 vuoden ajan (1934–1973) ja sävelsi musiikin noin 150 näytelmään. Aaltoila opiskeli Helsingin konservatoriossa 1928–1934 ja yliopistossa. Hän toimi myös Yleisradion äänilevyosastolla 1939 ja musiikkiarvostelijana. Hänestä tuli Suomen kansallisteatterin virkaa toimittava kapellimestari vuonna 1934 ja vakituinen kapellimestari 1945. Hän toimi tehtävässä vuoteen 1973 saakka.


title: Heikki Aaltoila

text: Aaltoila tunnetaan myös elokuvamusiikin säveltäjänä. Aaltoilalle myönnettiin kaksi Jussi-patsasta, elokuvista "Niskavuoren Aarne" (1954) ja "Pastori Jussilainen" (1956). Hän sävelsi musiikin noin 75 elokuvaan. Hänet tunnettiin Suomen Filmiteollisuus -yhtiön ”hovisäveltäjänä”, ja hän teki paljon yhteistyötä elokuvaohjaaja Edvin Laineen kanssa. Aaltoilan tunnetuin sävellys on vuonna 1968 valmistuneeseen elokuvaan "Täällä Pohjantähden alla" tehty ”Akselin ja Elinan häävalssi”, johon hän kirjoitti myöhemmin myös sanat. Kappaleesta on sittemmin tullut hyvin suosittu.


title: Heikki Aaltoila

text: Aaltoila sai Pro Finlandia -mitalin vuonna 1966.


title: Heikki Aaltoila

text: Lisäksi Aaltoila toimi muun muassa Uuden Suomen musiikkikriitikkona vuosina 1943–1986.


title: Heikki Aaltoila

text: Aaltoilan ensimmäinen puoliso vuosina 1941–1948 oli pianisti Marja Liuhto ja toinen puoliso vuodesta 1950 Inkeri Hupli (k. 1976).


title: Lowrider

text: Lowrider on Cypress Hillin 12-tuumainen single, joka julkaistiin vuonna 2002.


title: SIGGRAPH

text: SIGGRAPH (lyhenne englannin kielen sanoista "Special Interest Group in Graphics" eli "tietokonegrafiikan erityisintressiryhmä") vuosittainen tietokonegrafiikka-aiheinen konferenssi, jonka järjestää ACM SIGGRAPH -järjestö. Ensimmäinen SIGGRAPH-konferenssi järjestettiin 1974. Konferenssiin osallistuu vuosittain kymmeniä tuhansia tietokonealan ammattilaisia. Tämän jälkeen konferenssi on järjestetty vuosittain kesä-elokuussa. Järjestyspaikkoja ovat olleet Yhdysvaltojen eri kaupungit. Vuodesta 2008 lähtien konferensseja on pidetty joulukuussa myös Aasiassa nimellä SIGGRAPH Asia.


title: SIGGRAPH

text: Konferenssin kohokohtia ovat muun muassa animaatioteatteri, jossa esitetään tietokoneanimaatiolla toteutettuja elokuvia. Konferenssissa on myös suuri määrä näyttelyosastoja, joissa sadat yritykset esittelevät toimintaansa ja värväävät työntekijöitä. Useimmat näistä yrityksistä ovat elokuva- tai tietokonepelialalla. Myös alan koulut esittelevät omaa toimintaansa.


title: SIGGRAPH

text: Konferenssissa julkaistaan joka vuosi kymmenittäin tieteellisiä tutkimuksia ja tapahtumaa pidetään yleisesti arvovaltaisimpana alan tapahtumana. Tutkimusten esittelyn lisäksi alan asiantuntijat pitävät tapahtumassa myös keskustelupaneeleja ja järjestävät erimittaisia koulutustilaisuuksia.


title: Rashid Ramzi

text: Rashid Ramzi (s. 17. heinäkuuta 1980 Khoula, Marokko) on keskimatkojen juoksija, joka nykyään edustaa Bahrainia. Aikaisemmin Ramzi juoksi synnyinmaansa Marokon väreissä.


title: Rashid Ramzi

text: Vuonna 2004 voitti Aasian sisäratojen mestaruuden sekä 800 (aika 1.48,03) että 1 500 metrillä. Samana vuonna hän sijoittui sisäratojen MM-kisoissa Budapestissa samalla matkalla hopealle ajalla 1.46,15. Ateenan olympialaisissa hän sijoittui 1 500 metrillä 11:ksi ajalla 3.44,60.


title: Rashid Ramzi

text: Maaliskuussa 2005 Ramzi osallistui maastojuoksun MM-kisoihin ja sijoittui lyhyellä matkalla sijalle 32.


title: Rashid Ramzi

text: Elokuussa 2005 MM-kisoissa Helsingissä Ramzi kaikkien ennakko-odotusten vastaisesti voitti ensiksi 1 500 metrin maailmanmestaruuden, ja vain neljä päivää myöhemmin myös 800 metrin kilpailun. Näin hänestä tuli kautta aikain ensimmäinen urheilija, joka on voittanut molemmat matkat samoissa MM-kisoissa. Olympialaisissa vain yksi mies on yltänyt samaan, kun Peter Snell voitti molemmat matkat Tokiossa 1964.


title: Rashid Ramzi

text: Osakan MM-kisoissa 2007 Ramzi sijoittui 1 500 metrillä toiseksi ajalla 3.35,00. Pekingissä 2008 Ramzi teki Bahrainin olympiahistoriaa voittamalla 1 500 metrin juoksun olympiakultaa. Ramzista tuli ensimmäinen bahrainilainen olympiamitalisti. Ramzi kuitenkin menetti kultamitalin, kun hän jäi kiinni Epo-hormonin kehittyneemmän version Ceran käytöstä Pekingin dopingnäytteiden uusintatestissä huhtikuussa 2009.


title: Rashid Ramzi

text: Ramzi kilpailee harvoin. Kesällä 2007 hän kilpaili vain Osakan MM-kisoissa ja Brysselin kultaisen liigan osakilpailussa. Kesällä 2008 hän kilpaili ensimmäiset 1 500 metrin kilpailunsa Pekingin olympialaisissa.


title: Latvian sosialistinen neuvostotasavalta

text: Latvian sosialistinen neuvostotasavalta, lyhenteeltä Latvian SNT (, ) oli kommunistien Latvian alueelle perustama hallinto. Latvian SNT oli osa Neuvostoliittoa. Hallinto perustettiin 21. kesäkuuta 1940 puna-armeijan miehitettyä Latvian Molotov–Ribbentrop-sopimuksen mukaan.


title: Latvian sosialistinen neuvostotasavalta

text: Latvian SNT:n korkein neuvosto anoi pääsyä jäseneksi Neuvostoliittoon, mikä hyväksyttiin elokuussa 1940 ja siitä tuli järjestyksessä 15. neuvostotasavalta.


title: Latvian sosialistinen neuvostotasavalta

text: Saksan hyökättyä Neuvostoliittoon kesäkuussa 1941, Latvian alue joutui aluksi sotilashallintoon, minkä jälkeen se siirtyi Valloitettujen itäalueiden ministeriölle muodostaen Latvian päähallintopiirin. Natsihallinnolla, sen enempää kuin aikanaan keisarillisella Saksallakaan ei ollut tarkoituksena muodostaa Latviasta itselleen ystävällismielistä valtiota venäläisvallan jälkeen, vaan Latvia oli osa Ostlandin valtakunnankomissariaattia vastaten Saksan vanhaa pyrkimystä hallita Baltian maita yhtenä kokonaisuutena saksalaisvähemmistön ehdoin. Latvian saksalaismiehitys päättyi 1944–1945 vaihtuen jälleen neuvostomiehitykseen.


title: Latvian sosialistinen neuvostotasavalta

text: Toisen maailmansodan aiheuttamien menetysten lisäksi tuhansia siviilejä tapettiin ja kymmeniä tuhansia karkotettiin Latviasta Josif Stalinin aikana hänen kuolemaansa 1953 saakka. Neuvostovalta hidasti merkittävästi maan talouskasvua, mikä loi suuren elintasoeron Latvian ja sen demokraattisten naapurivaltioiden kuten Suomen, Ruotsin ja Tanskan välille. Verrattuna muihin Neuvostoliiton hallinnoimiin osiin Latvian talous voi kuitenkin hyvin ja se oli yksi neuvostoalueen vauraimmista alueista.


title: Latvian sosialistinen neuvostotasavalta

text: Latvian SNT:n johdossa oli aluksi kansallismielisiä kommunisteja, jotka vaativat, että tasavallan tulee olla kaksikielinen. Kaikkien maahan muuttavien venäläisten ja muiden kansallisuuksien kuului opetella latvian kieli. Myöhemmin Moskova-mieliset kommunistit syrjäyttivät kansallismieliset, joita he kutsuivat "porvarillis-nationalistisiksi". Venäjän kielen opetusta tehostettiin, ja samaan aikaan latvian opetusta venäjänkielisissä kouluissa vähennettiin.


title: Latvian sosialistinen neuvostotasavalta

text: Lopputuloksena muutaman vuosikymmenen kuluttua lähes jokainen latvialainen osasi venäjää, mutta Latvian venäläisistä vain 10-15 % osasi latviaa. Venäläisten osuus väestöstä Latviassa kasvoi suuremmaksi kuin Virossa tai Liettuassa, jotka pystyivät paremmin puolustamaan omien kieltensä asemaa.


title: Latvian sosialistinen neuvostotasavalta

text: Latvian neuvostotasavallalle, kuten muillekin Baltian maille, annettiin laajempi autonomia 1980-luvun lopun perestroikan myötä ja vuonna 1988 miehitysaikana kielletyn Latvian tasavallan lipun käyttö sallittiin. Se korvasi Latvian neuvostolipun 1990 ja samana vuonna itsenäisyyttä kannattaneet Latvian kansanrintaman ehdokkaat saivat korkeimpaan neuvostoon – tasavallan ylimpään muodolliseen elimeen - kahden kolmasosan enemmistön maaliskuussa pidetyissä vaaleissa. Toukokuussa 1990 neuvosto päätti Latvian itsenäisyyden palauttamisesta käytännössä, siirtymäkauden ja Neuvostoliiton kanssa käytävien neuvottelujen jälkeen. Tähän liittyen korkein neuvosto nimesi Latvian SNT:n Latvian tasavallaksi.


title: Latvian sosialistinen neuvostotasavalta

text: Tammikuussa 1991 neuvostohallinto yritti kaataa Latvian itsenäisyysmielisen hallituksen siinä kuitenkaan onnistumatta ja maaliskuussa 1991 73 prosenttia latvialaisista kannatti maan itsenäisyyttä käytännössäkin neuvoa-antavassa kansanäänestyksessä. Myös monet Latvian venäläiset äänestivät käytännön itsenäisyyden puolesta. Täysi itsenäisyys palautettiin jo aiottua aikaisemmin 21. elokuuta 1991 Neuvostoliiton vallankaappauksen kuivuttua kokoon.


title: Latvian sosialistinen neuvostotasavalta

text: Latvian neuvostotasavaltaa hallitsi tosiasiassa Moskovasta johdettu Neuvostoliiton kommunistisen puolueen osasto, "Latvian kommunistinen puolue" ja sen johdossa toimi pääsihteeri.


title: Demokraattisen nuorison maailmanliitto

text: Demokraattisen nuorison maailmanliitto (DNML, WFDY) perustettiin Lontoossa toisen maailmansodan jälkeen vuonna 1945. DNML:n päämaja on Budapestissä, Unkarissa.


title: Demokraattisen nuorison maailmanliitto

text: Kylmän sodan alussa lähes kaikki länsimaiset järjestöt kuitenkin vetäytyivät liiton toiminnasta kommunistien ja siirtomaanuorison vahvasta edustuksesta ja liiton sosialististen ja kansandemokraattisten maiden kanssa tekemästä läheisestä yhteistyöstä johtuen. Liitto tuli myöhemmin tunnetuksi nimenomaan Neuvostoliiton kanssa läheistä yhteistyötä tehneiden järjestönä.


title: Demokraattisen nuorison maailmanliitto

text: Neuvostoliiton ja itäblokin romahtaessa DNML joutui vaikeuksiin. Sen tärkeimmän jäsenjärjestön, neuvostoliittolaisen Komsomolin, puuttuessa syntyi erimielisyyksiä liiton luonteesta. Osa toivoi epäpoliittisempaa rakennetta, kun taas toiset olivat halukkaita viemään toimintaa vasemmistolaiseen suuntaan. DNML selvisi kriisistä ja on nykyään aktiivinen ja kansainvälinen nuorisojärjestö.


title: Demokraattisen nuorison maailmanliitto

text: "Maailman nuorison ja opiskelijoiden festivaalit" eli nuorisofestivaali on tärkein DNML:n järjestämä tapahtuma. Se järjestettiin viimeksi vuonna 2017 Venäjän Sotšissa. Vuoden 1962 nuorisofestivaali pidettiin Helsingissä.


title: Demokraattisen nuorison maailmanliitto

text: Suomesta DNML:oon kuuluu Kommunistinen nuorisoliitto (KomNL). DNML:n perustajajäseniä oli Suomen demokraattinen nuorisoliitto SDNL (nyk. Vasemmistonuoret), joskin mukana oli aluksi muitakin nuorisojärjestöjä. 1980-luvulla järjestöön kuului myös Vallankumouksellinen nuorisoliitto (VKN).


title: Ivan Tsih’an

text: Ivan Ryhoravitš Tsih’an (, , s. 24. heinäkuuta 1976 Slonim, Valko-Venäjän SNT, Neuvostoliitto) on valkovenäläinen moukarinheittäjä, Euroopan-mestari, kaksinkertainen maailmanmestari ja olympiamitalisti.


title: Ivan Tsih’an

text: Tsih’an voitti alle 23-vuotiaiden Euroopan-mestaruuden Turussa 1997 tuloksella 77,46. Ateenan MM-kisoissa hän jäi loppukilpailussa ilman tulosta. Budapestin EM-kilpailuissa 1998 hän karsiutui loppukilpailusta, mutta sijoittui Sydneyn olympialaisissa 2000 neljänneksi tuloksella 79,17. Edmontonin MM-kilpailuissa 2001 hän karsiutui loppukilpailusta ja oli Münchenin EM-kilpailuissa 2002 yhdeksäs.


title: Ivan Tsih’an

text: Ensimmäisen maailmanmestaruutensa Tsih’an voitti 2003 Pariisissa tuloksella 83,05, mikä oli lähes kolme metriä enemmän kuin toiseksi tulleella Unkarin Adrian Annusilla. Muutamaa päivää myöhemmin hän voitti universiadit tuloksella 82,77. 2004 Ateenan olympiakisoissa Tsih’an heitti finaalissa tuloksen 79,81, mikä aluksi riitti pronssisijaan. Kultamitalisti Adrian Annus kuitenkin hylättiin myöhemmin doping-testissä havaitun vilppiyrityksen takia, ja näin Tsih’an nousi hopealle kultamitalin mennessä Japanin Koji Murofushille.


title: Ivan Tsih’an

text: Vuoden 2005 heinäkuussa Tsih’an heitti maansa mestaruuskisoissa tuloksen 86,73, joka jäi vain senttimetrin päähän 19 vuotta aikaisemmin Juri Sedyhin heittämästä maailmanennätyksestä. 2005 Helsingin MM-kisoihin Tsih’an lähti maanmiehensä Vadzim Dzevjatouskin kanssa ylivoimaisena ennakkosuosikkina. Karsinnassa Tsih’anin kaksi ensimmäistä heittoa hylättiin, ja hän varmisti loppukilpailupaikan vasta kolmannellaan. Finaalissa sama toistui, sillä Tsih’an ei kahdella ensimmäisellä heitollaan saanut tulosta, ja loppukierroksille pääsy jäi kolmannen heiton varaan. Kolmas heitto kantoi kuitenkin 80,97, ja neljännellä heitollaan moukari lensi uusiin MM-kisaennätyslukemiin 83,89, mikä lopulta vei hänet Devjatvoskin ohi kärkipaikalle ja MM-kultamitaliin. Samana vuonna hän voitti myös Euroopan talviheittocupin ja .


title: Ivan Tsih’an

text: Tsih’an kartutti mitalitiliään Göteborgin EM-kisoissa 2006, kun hän nappasi voiton kauden parhaalla tuloksellaan 81,11. Vuonna 2007 Osakan MM-kisoissa tuli kolmas mestaruus tuloksella 83,63 ennätystasokkaassa finaalissa. Kaksi ensimmäistä heittoa olivat yliastuttuja, mutta kolmannella heitolla hän heitti 79,35 ja pudotti Olli-Pekka Karjalaisen kolmelta viimeiseltä kierrokselta. Kaksi seuraavaa heittoa eivät vieneet häntä kärkeen, mutta viimeisellä hän heitti voittotuloksen 83,63. Myöhemmin samana syksynä hän voitti .


title: Ivan Tsih’an

text: 2008 Pekingin olympialaisissa Tsih’an heitti alun perin pronssille tuloksella 81,51 ja jäi ensi kertaa maanmiehensä Devjatovskin taakse. Sittemmin molempien valkovenäläisheittäjien doping-näytteistä ilmoitettiin löytyneen liikaa testosteronia ja joulukuussa 2008 KOK ilmoitti hylänneensä molempien suorituksen ja he menettivät mitalinsa. Tsih’an sai kahden vuoden kilpailukiellon. Myöhemmin vuonna 2010 urheilun kansainvälinen välitystuomioistuin CAS kuitenkin kumosi KOK:n päätöksen Pekingissä suoritetun dopingtestauksen puutteiden vuoksi, jonka seurauksena Tsih’anin testitulokset mitätöitiin, kilpailukielto purettiin ja olympialainen pronssimitali palautettiin.


title: Ivan Tsih’an

text: Tsih’anin oli tarkoitus osallistua 2012 Lontoon kesäolympialaisiin. Hän ei kuitenkaan ilmestynyt moukarinheiton karsintakilpailuun, ja pian ilmoitettiin miehen 2004 olympialaisten ja 2005 MM-kisojen uudelleentestatuista doping-näytteistä löytyneen jälkiä kielletyistä aineista. Joulukuussa 2012 Tsih’an tuomittiin dopingrikkomuksesta Ateenan kesäolympialaisissa antamansa dopingnäytteen perusteella, ja hän menetti Ateenan olympiahopeansa. Kaikki hänen suorituksensa aikavälillä 22. elokuuta 2004 – 21. elokuuta 2006 hylättiin ja hän sai kahden vuoden kilpailukiellon ajalle 4.8.2012–3.8.2014.


title: Ivan Tsih’an

text: Amsterdamin Euroopan-mestaruuskilpailuissa 2016 Tsih’an sijoittui hopealle tuloksella 78,84. Hän saavutti samana vuonna olympiahopeaa Rio de Janeirossa tuloksella 77,79.


title: Ivan Tsih’an

text: Tsih’an on 185 senttimetriä pitkä ja painaa 105 kilogrammaa. Häntä valmentaa olympiavoittaja ja kaksinkertainen maailmanmestari Sergei Litvinov.


title: Neuvostoliiton tunnuslause

text: Neuvostoliiton tunnuslause oli ”Kaikkien maiden proletaarit, liittykää yhteen!”, lainaus Karl Marxin ja Friedrich Engelsin "Kommunistisesta manifestista", joka päättyi tähän kehotukseen. Tunnuslause oli kirjoitettu kaikkien osatasavaltojen kielillä Neuvostoliiton vaakunaan. Se kuului myös kaikkien neuvostotasavaltojen vaakunoihin sekä tasavallan omalla kielellä että venäjäksi ja myös autonomisten sosialististen neuvostotasavaltojen vaakunoihin.


title: Neuvostoliiton tunnuslause

text: Tunnuslause viidentoista osatasavallan omilla kielillä:


title: Prost

text: Prost tarkoittaa seuraavia:


title: The Walt Disney Company

text: The Walt Disney Company (tunnetaan yleisimmin nimellä Disney) on maailman suurimpia media- ja viihdeteollisuusyhtiöitä. Veljekset Walt ja Roy O. Disney sekä animaattori Ub Iwerks perustivat pienen animaatiostudion 16. lokakuuta 1923. Nykyään se kuuluu Hollywoodin suurimpiin elokuvayhtiöihin. Se omistaa myös yksitoista teemapuistoa ja useita televisioverkkoja, muun muassa American Broadcasting Companyn (ABC) ja kanavat Disney Channel, Toon Disney, Playhouse Disney, Jetix, Disney XD ja Disney Junior. Disney Music Groupin kautta se levittää musiikkia useilla eri levy-yhtiöillä.


title: The Walt Disney Company

text: Yhtiön pääelokuvastudio on Walt Disney Pictures. Yhtiön päämaja sijaitsee Burbankissa Kaliforniassa, Hollywoodin naapurissa.


title: The Walt Disney Company

text: Yrityksen logossa lukee ”Walt Disney” koukeroisilla kirjaimilla. Kyseessä ei ole Walt Disneyn omakätinen nimikirjoitus, vaan eräs anonyymi Disney-taiteilija on tyylitellyt Disneyn nimikirjoituksen logoksi.


title: The Walt Disney Company

text: Vuonna 2006 Disney ilmoitti ostaneensa Pixarin. Disneyn ja Pixarin yhteistyö alkoi sopimuksesta täyspitkien animaatioelokuvien tuottamisesta. Lopulta Disney osti Pixarin 7,4 miljardilla dollarilla. Elokuussa 2009 Disney osti toisen yhtiön, supersankarisarjakuvista ja -elokuvista tunnetun Marvelin. Vuonna 2012 Disney osti 4,1 miljardilla dollarilla Lucasfilmin ja ilmoitti alkavansa tuottaa uusia "Tähtien sota" -elokuvia. Ensimmäisenä uusista "Tähtien sota" -elokuvista ensi-iltansa sai "" joulukuussa vuonna 2015.


title: The Walt Disney Company

text: Vuonna 2017 Disney sopi 21st Century Foxin kanssa, että se ostaa yhtiön elokuva- ja televisiotoiminnan sekä kansainvälisiä toimintoja. Kaupan arvo oli 52,4 miljardia dollaria eli noin 45 miljardin euroa, minkä lisäksi sopimukseen kuului, että Disney kuittaa Foxin velkoja niin, että kaupan arvoksi tuli kaikkiaan yli 55 miljardia euroa. 21st Century Foxin jäljelle jäävät osat järjestetään Fox Corporation -nimen alle.


title: Paasselkä

text: Paasselkä on Saimaan Oriveden eteläosassa sijaitseva läpimitaltaan yli 10-kilometrinen soikea järviallas ja meteoriittikraatteri.


title: Paasselkä

text: Paasselkä sijaitsee Savonlinnan ja Kiteen kaupunkien alueella, Savonrannan kirkonkylän kohdalla, noin 25 kilometriä Kerimäen kirkonkylältä pohjoiseen. Paasselän syntyminen meteoriitin törmäyksessä oli pitkään epäilyksenalaisena, mutta 16. huhtikuuta 1999 kraatteri virallisesti julkistettiin porauksissa löytyneiden törmäyksen merkkien havaintojen jälkeen. Järjestyksessään se on yhdeksäs Suomesta löydetty kraatteri. Kraatterilla on ikää noin 200 miljoonaa vuotta.


title: Paasselkä

text: Alue on saanut tunnettavuutta myös tunnistamattomista valoilmiöistä, "Paasiveden piruista" tai "Paasselän piruista", joista on paikallisten mukaan tehty havaintoja jo 1700-luvulta lähtien ja ilmeisesti valoilmiöt ovat olleet järvellä aina. Silminnäkijöiden mukaan erittäin kirkas, väriltään valkoinen tai punainen valo näkyy useimmiten järvenselän keskellä, suhteellisen korkealla. Tulipalloa muistuttava valo liikkuu yleensä nopeasti pitkiäkin matkoja, mutta toisinaan se pysyttelee paikoillaan. Paikallisen kansantarinan mukaan järveen olisi aikoinaan uponnut venäläinen sotalaiva, jossa uppoamishetkellä vietettiin juhlia, ja valot olisivat uhrien haamujen tulia. Havaintojen aiheuttajiksi on spekuloitu muun muassa virvatulta, maavaloa, pohjasta purkautuvaa metaania sekä pietsosähköistä ilmiötä. Tutkijoita ovat alueella kummastuttaneet monet muutkin geofysikaaliset havainnot, esimerkiksi järven keskisyvänteen magneettiset häiriöt, kunnes niiden syyksi osoittautui syväkairauksessa järven alapuolella oleva suuri kiisuesiintymä.


title: Paasselkä

text: Paasselän nimestä käytetään myös muotoja Paasiselkä, Paasivesi ja Paasvesi.


title: San Andreas

text: San Andreas voi viitata seuraaviin:


title: Chesapeakenlahti

text:
Chesapeakenlahti on suuri estuaari eli jokisuulahti Pohjois-Amerikan itärannikolla, Virginian ja Marylandin osavaltioiden välissä. Se on Yhdysvaltain estuaareista suurin ja sen pituus on noin 300 km ja vesialue 11 600 km². Chesapeakenlahteen laskee noin 150 jokea, joista tärkeimmät (pohjoisesta lukien) ovat Susquehanna, Patapsco, Chester, Choptank, Patuxent, Potomac,
Rappahannock,
Nanticoke,
York,
Back sekä James.


title: Chesapeakenlahti

text: Lahden alla maan sisässä on todettu painovoimamittauksissa ja koeporauksissa olevan suuri meteoriittikraatteri. Meteoriittikraatteri syntyi 35,5 miljoonaa vuotta sitten eoseenikauden lopussa. Tällöin sattui Maan pinnalla suuri joukkosukupuutto. Kraatteri syntyi eräiden arvioiden mukaan muutama miljoonaa vuotta ennen kauden loppua. Syvän kraatterin läpimitta on 38 kilometriä ja ulomman alueen, missä maa on vyörynyt kraatteriin, läpimitta on 85 kilometriä. Kivi on murtunut 8 kilometrin syvyyteen asti. Kraatteri on 1,3 kilometriä syvä. Kraatteri on 300–500 metrin syvyisten kerrostumien alla.


title: Ted Nasmith

text: Ted Nasmith (s. 1956 Goderich, Ontario, Kanada) on yksi tunnetuimmista J. R. R. Tolkienin tuotannon kuvittajista. Ammatikseen hän on tehnyt myös arkkitehtonisia kuvituksia suunnitteilla olevista rakennuksista.


title: Ted Nasmith

text: Nasmithin isä oli upseeri Kanadan ilmavoimissa. Isän työkomennuksen vuoksi perhe asui kolme Nasmithin lapsuusvuosista Ranskassa. Useiden muuttojen jälkeen perhe asettui 1960-luvun puolivälissä Torontoon. Taiteellinen Nasmith kirjoittautui erityisen taidelinjan omaavaan high schooliin.


title: Ted Nasmith

text: Nasmith tutustui ensimmäistä kertaa Tolkienin "Taruun sormusten herrasta" sisarensa kautta ollessaan high schoolin kolmannella luokalla. Teoksesta tuli Nasmithille keskeinen innoittaja niin taiteessa kuin muussakin elämässä:


title: Ted Nasmith

text: Vuonna 1972 Nasmith lähetti Tolkienille joitakin töistään ottamiaan valokuvia. Kirjailija vastasi kirjeitse muutaman viikon päästä kehuen piirroksia, mutta myös kritisoiden kuvaa Bilbo Reppulista hieman liian lapsenomaiseksi. Palaute inspiroi teini-ikäistä Nasmithiä ponnistelemaan piirroksissaan vielä suurempaan uskollisuuteen tekstille.


title: Ted Nasmith

text: Kouluaikana Nasmith oli Art Fitzpatrickin töiden innoittamana suunnitellut suuntautuvansa automainosten kuvittajaksi, mutta automainonta oli murroksessa valokuvauksen syrjäyttäessä piirroksia eikä nuori Nasmith saanut valmistuttuaan töitä alalta. Sen sijaan hän pestautui syksyllä 1972 yritykseen, jossa suunnitteilla olevista rakennuksista piirrettiin arkkitehtonisia kuvituksia. Ensimmäisten vuosien jälkeen Nasmith siirtyi freelanceriksi. Huolimatta Tolkien-kuvitustensa saavuttamasta suosiosta hän on jatkanut myös arkkitehtonisena kuvittajana 2000-luvulle saakka.


title: Ted Nasmith

text: 1980-luvun lopulla Nasmithin Tolkien-aiheiset työt kiinnittivät kustantajien huomion ja neljä hänen työtään pääsi vuoden 1987 Tolkien-kalenteriin. Sen jälkeen Nasmithin kuvia on julkaistu Tolkien-kalentereissa useasti. Vuosien 1990, 2002–2004 ja 2009 kalenterit ovat olleet yksinomaan hänen kuvittamiaan.


title: Ted Nasmith

text: Vuonna 1996 kustantajat pyysivät Nasmithiltä kuvitusta ensimmäiseen kuvitettuun laitokseen "Silmarillionista". Ensimmäinen kuvitettu "Silmarillion" julkaistiin 1998 ja toinen, uusin Nasmithin kuvin, vuonna 2004.


title: Ted Nasmith

text: Alkuvuodesta 1999 Peter Jacksonin ja New Line Cineman edustajat pyysivät John Howen ja Alan Leen ohella myös Nasmithiä mukaan suunnittelemaan tulevan elokuvatrilogian taiteellisia ratkaisuja. Hän joutui kuitenkin asiaa harkittuaan kieltäytymään osallisuudesta henkilökohtaisen kriisin johdosta.


title: Ted Nasmith

text: Taiteellisten kykyjensä lisäksi Nasmithiä pidetään erinomaisena Tolkien-tietäjänä. Hän on kysytty puhujavieras erilaisissa Tolkien-tapahtumissa ja jäsen useissa Tolkieniin liittyvissä järjestöissä kuten Tolkien Societyssä, Mythopoeic Societyssä ja Mensan Beyond Breessä.


title: Ted Nasmith

text: Kuvataiteellisten kykyjensä ohella Nasmith on paneutunut myös musiikkiin. Hän on muun muassa soittanut bassokitaraa rockyhtyeessä, laulanut kuorossa ja esittänyt omatekoisia laulujaan Tolkien-harrastajien tapahtumissa. Vuonna 2007 hän julkaisi veljensä Brucen avustamana levyn "The Hidden Door: Songs in the Key of Enchantment", joka sisältää Tolkienin ja fantasian innoittamia lauluja. Muutamat sanoituksista ovat mukaelmia Tolkienin runoista, jotkut taas käsittelevät fantasiaa yleisemmin. Muista poiketen kappaleen "A King There Was" sanat on kirjoittanut Nasmithin ystävä Alex Lewis.


title: Mönjä

text: Mönjä on lyijyoksidia, lyijystä valmistettava yhdiste, joka on väriltään kirkkaanpunaisesta oranssinpunaiseen. Väri johtuu epäpuhtauksista. Kemiallisesti merkittynä se on 2PbO·PbO eli PbO. Mönjää on käytetty väriaineena antiikista asti. Nykyään sitä käytetään lyijylasin valmistukseen ja korroosionestopigmenttinä. Sen latinankielinen nimi, joka tulee roomalaisten tunteman aineen löytöpaikan Espanjassa sijaitsevan Minhojoen mukaan, on "minium", josta on tullut sana miniatyyri.


title: Mönjä

text: Mönjä on myös puhekielinen termi epämääräiselle tahmealle nesteelle.


title: Hopit

text: Hopit ovat intiaanikansa ja yksi Yhdysvaltain liittovaltion tunnustamasta 21 pueblosta. Hopit asuttavat kolmea mesaa, jotka muodostavat yhdessä Black Mesan Arizonan osavaltion koillisosassa. Hopit polveutuvat tiettävästi anasazien varhaiskulttuurista, joka jätti jälkeensä' useita kaupunkien raunioita. Vanhin hopien edelleen asuttama kaupunki Oirabi on noin tuhat vuotta vanha. Hopit puhuvat uto-asteekkilaisiin kieliin kuuluvaa hopin kieltä. Yhdysvaltojen vuoden 2010 väestönlaskennan mukaan hopeja oli 18 327.


title: Hopit

text: Hopien mytologiaan liittyvät muuttoliikkeet maailmoista toisiin. Nykyisen maan alla oli tarinan joidenkin versioiden mukaan meri ja maan loivat kaksi maailman vastakkaisilla puolilla ollutta naispuolista jumaluutta. Samalla luotiin hopit, joiden jälkeen luotiin linnut, muut eläimet ja lopulta muut ihmiset. Maan jumaluus Kotyangwuti (Hämähäkkinainen) loi maailman eri puolille eri kieliset kansat, jotka elivät harmoniassa kunnes ihmiset päätyivät lopulta riitelemään toistensa kanssa. Lopulta vaihtoehtona oli vain lähtö muualle. Ihmiset siirtyivät nykyiseen maailmaan maassa olleen aukon ("sipapu"-) kautta, jonne pahat ihmiset eivät päässeet kotkan ja pääskysen vartioidessa aukkoa. Nykyinen maailma on joidenkin uskomusten mukaan kaikkiaan viides ja tässä uudessa maailmassa matkijalintu osoitti saapujille oman paikkansa, kansansa ja kielensä.


title: Hopit

text: Nykytutkimuksen mukaan hopit polveutuvat läntisistä anasazeista. Anasazi-kullttuuri tunnetaan myös nimellä pueblokulttuuri. Anasazi on johdettu navajon kielestä ja se tarkoittaa ”esivanhempiemme muinaisia vihollisia”. Hopien oma nimitys esi-isilleen on "hisatsinom" eli ”kauan sitten eläneet ihmiset”. Anasazien kulttuuri oli levinnyt laajalle alueelle nykyisten Yhdysvaltojen lounaisosissa, jolla oli useita varhaiskulttuureja, joista käytetään joskus samaa nimitystä. Anasazien on joskus katsottu saapuneen alueilleen Meksikosta ja jälkeensä he jättivät kivitalojen ja kaupunkien raunioita. Monet anasazien keskuksista hylättiin 1200-luvulla vallinneen kuivuuden aikana. Espanjalaisten saapuessa alueelle he löysivät kaupunkien raunioita, joiden perusteella syntyi kuva kadonneesta kansasta. Todellisuudessa ansazeista ilmeisesti polveutuvat hopit jatkoivat paljolti saman laisten asumusten rakentamista. Hopien Kolmannella mesalla sijaitseva Oirabin kaupunkia on asutettu yhtäjaksoisesti jo tuhat vuotta ja se saattaa olla Yhdysvaltojen pisimpään yhtäjaksoisesti asutettu kaupunki. Jotkin hopit liittävät alkuperänsä tarkemmin Wupatkin alueeseen noin 60–80 kilometriä nykyisistä hopikylistä länteen. Nykyisillä alueillaan hopit ovat asuneet 1 000–1 500 vuotta.


title: Hopit

text: Ensimmäiset hopien alueella liikkuneet eurooppalaiset kuuluivat vuonna 1540 saapuneeseen Francisco Vázquez de Coronadon retkikuntaan. Vuonna 1629 saapuivat ensimmäiset lähetyssaarnaajat. Espanjalaiset eivät perustaneet hopien alueelle siirtokuntia, mutta nämä pyrittiin alistamaan espanjalaisvaltaan uskollisuudenvalojen ja uskonnon kautta. Vuonna 1680 hopit liittyivät suureen pueblokapinaan espanjalaisia vastaan. Menestynyt kapina alkoi tewa-päällikkö Popén johdolla suhteellisen kaukana hopien aluista Rio Granden varrella, mutta se levisi myös hopien kyliin. Hopien alueella hopit tuhosivat Awatovin, Shungopavin ja Oraibin lähetysasemat, joiden henkilökunta surmattiin. Espanjalaiset palasivat kapinassa menettämilleen maille vuonna 1692, mutta hopien alueelle heidän vaikutusvaltansa ei enää yltänyt. Hopikylät siirrettiin tasangoilta pöytävuorille niiden juurelta, jolloin kyliä oli helpompi puolustaa. Hopien keskuuteen muutti myös espanjalaisvaltaa pakenevia pueblojen intiaaneja.


title: Hopit

text: Noin 200 vuotta espanjalaisvallan kaikkoamisen jälkeen hopien alueella alkoi vaikuttaa uusi voimatekijä Yhdysvallat. Uudet tulijat toivat mukanaan tauteja, jotka tappoivat monia hopeja. Hopit olivat 1800-luvun aikana kärsineet myös navajojen hyökkäyksistä. Vuonna 1882 Yhdysvaltojen hallitus perusti Hopi-reservaatin. Vuonna 1887 tuli voimaan yleinen palstoituslaki eli "Dawes Act". Senaattori Henry L. Dawesin mukaan nimetyn laki mahdollisti intiaanien maan mittaamisen ja jakamisen tonteiksi. Maanmittaajat kohtasivat hopien aseellista vastarintaa, vaikka suoranaisia taisteluja ei syntynytkään. Joitakin hopipäälliköitä kuitenkin vangittiin. Hallitus sieppasi myös hopilapsia, jotka pakotettiin lähtemään hallituksen kouluihin kaukana kotoaan. Samalla kun yhteydet ulkomaailmaan lisääntyivät 1900-luvun alkupuolella, perinteiset elinkeinot ja tavat tulivat uhatuksi. Hopit menettivät suuren osan perinteisistä maistaan, kun Hopi- ja Navajo-reservaatti jaettiin laidunalueisiin. Nyt myös ensi kertaa esimerkiksi alkoholismista tuli ongelma. Yhteisöllisesti hopit jakautuivat kehitykselle viha- ja ystävällismielisiin ryhmittymiin.


title: Hopit

text: Hopien viha- ja ystävällismieliset ryhmittymät ovat suhtautuneet eri tavoin maidensa hyödyntämiseen. Vihamieliset ovat vastustaneet esimerkiksi kaivoshankkeita ja ydinkokeita maillaan. Ystävällismieliset ovat puolestaan ajaneet maiden hyötykäyttöä. Huomattavin tällainen hanke oli Peabody-yhtiön hiilikaivoksen perustaminen Black Mesalle vuonna 1970. Kaivoksen intiaaneille osoitetut tuotot on jaettu hopien ja navajojen kesken, mikä on aiheuttanut myös kiistoja kaivosyhtiön oikeuksista. Navajojen kanssa on kiistelty myös maasta ja vedenkäytöstä.


title: Hopit

text: Hopien perinteeseen kuuluu kaksi seremoniasykliä, jotka määritellään auringon liikeiden ja kuukalenterin mukaan. Hopien ja muiden pueblojen uskontoon ja seremonialliseen järjestelmään kuuluvat kachinat. Kachinat ovat naamion varustautuneita hahmoja ja termillä viitataan tavallisesti oikeastaan kolmeen erilliseen asiaan. Kachinoiksi kutsutaan ihmis- ja henkimaailman välisiä henkiolentoja, rituaaleissa heihin liitettyjä tanssijoita ja henkiä esittäviin nukkeihin. Hopit pitävät edelleen yllä käärmetanssin perinnettä. tanssia harjoitettiin aikanaan monissa Rio granden puebloissa, mutta nykypäiviin se on selvinnyt vain hopien keskuudessa. Tanssi järjestetään joka toinen vuosi ja sen uskottiin takaavaan maan hedelmällisyyden ja sateet viljelmille. Tanssissa käytetään sen nimen mukaisesti eläviä kalkkarokäärmeitä, joita tanssijat pitävät suussaan. Rituaali on suljettu ulkopuolisilta.


title: Hopit

text: Hopit eivät perinteisesti muodostaneet varsinaisesti heimoa, vaan he jakautuivat yhteiskunnallisesti ennemminkin kylien mukaan. Kyliä johtaa "kikmongwi", joka valitaan asemaansa eliniäksi. Tärkeimmät nykyiset hopikylät ovat Walpi (Ensimmäinen mesa), Shungopavi (Toinen mesa) ja Oraibi (Kolmas mesa). Hopien perinteinen pueblotalo on yksi tai kaksikerroksinen hiekkakivestä ja savitiilistä rakennettu rakennelma. Talonsisäänkäynti sijaitsee katolla, jonne kiivetään tikkailla.


title: Hopit

text: Hopien perinteinen elinkeino on ollut maanviljely. Hopit viljelivät esimerkiksi maissia, papuja, kurpitsoja ja tupakkaa. Espanjalaisten saapumisen jälkeen tuli myös uusia viljelykasveja, kuten vehnä, chili ja persikat.Miehet täydensivät ruokavalioita metsästämällä esimerkiksi antilooppeja ja jäniksiä. Naiset keräilivät esimerkiksi yrttejä, marjoja ja siemeniä. Kotieläiminä hopit pitivät kalkkunoita. Nykyisin hopit saavat lähes 60 % tuloistaan Black Mesan hiilikaivokselta.


title: Kōji Murofushi

text: Kōji Alexander Murofushi (, s. 8. lokakuuta 1974 Aichi) on japanilainen moukarinheittäjä, olympiavoittaja, maailmanmestari ja moninkertainen arvokisamitalisti.


title: Kōji Murofushi

text: Murofushi sai hopeaa Aasian-mestaruuskilpailuissa 1993, Aasian kisoissa 1994 ja Aasian-mestaruuskilpailuissa 1995. Hän sijoittui Ateenan MM-kilpailuissa 1997 kymmenenneksi. Vuonna 1998 hän sai kultaa Aasian kisoissa ja hopeaa Aasian-mestaruuskilpailuissa. Hän oli yhdeksäs Sydneyn olympialaisissa 2000. Maailman terävimmälle huipulle hän nousi 2001 MM-kisoissa Edmontonissa, jossa hän sijoittui toiseksi Szymon Ziółkowskin jälkeen. Vuonna 2002 hän voitti kultaa sekä Aasian yleisurheilumestaruuskilpailuissa että Aasian kisoissa. 2003 MM-kisoissa Pariisissa hän sai pronssia. Aikaisemmin samana kesänä hän heitti Prahassa tuloksen 84,86, mikä oli pisin moukarikaari yli kymmeneen vuoteen. Tuloksella hän nousi tuolloin viidennelle sijalle kaikkien aikojen tilastoissa.


title: Kōji Murofushi

text: 2004 olympialaisissa Ateenassa Murofushi heitti loppukilpailussa tuloksen 82,91, mikä riitti alun perin kakkossijaan. Pisimmälle viskannut Adrian Annus jäi kuitenkin kiinni doping-testin manipulointiyrityksistä ja hänet hylättiin, ja niinpä Murofushi sai kultamitalin. Osakan MM-kisoissa 2007 Murofushi sijoittui kuudenneksi. Myös Pekingin olympialaisissa 2008 Murofushi nousi jälkikäteen hetkeksi mitalisijalle, kun toiseksi ja kolmanneksi sijoittuneet valkovenäläiset Vadzim Dzevjatouski ja Ivan Tsih’an jäivät kiinni testosteronin käytöstä ja heidän suorituksensa hylättiin. Unkarin Krisztián Pars nousi toiseksi ja Murofushi kolmanneksi. CAS kuitenkin kumosi päätöksen dopingtestauksen puutteiden vuoksi, ja Murofushi putosi takaisin viidenneksi. Hän voitti maailmanmestaruuden Daegussa 2011 tuloksella 81,24. Lontoon olympialaisissa 2012 hän sai pronssia tuloksella 78,71.


title: Kōji Murofushi

text: Murofushi on voittanut lisäksi Hyvän tahdon kisat 2001, GP-finaalin 2002 sekä maailmancupin ja 2006.


title: Kōji Murofushi

text: Murofushi on voittanut moukarinheitossa 20 peräkkäistä Japanin mestaruutta vuosina 1995–2014. Hänen isänsä Shigenobu Murofushi on myös aikoinaan olympiakisoihin osallistunut entinen moukarinheittäjä, joka piti Japanin ennätystä hallussaan useiden vuosien ajan ennen kuin vasta oma poika pystyi rikkomaan sen. Kōji Murofushin äiti Serafina Moritz puolestaan on syntyperältään romanianunkarilainen entinen keihäänheittäjä ja sisar Yuka Murofushi Aasian mestaruuskisoissa menestynyt kiekon- ja moukarinheittäjä.


title: Győr

text: Győr [] (, ) on Luoteis-Unkarin tärkein kaupunki ja Győr-Moson-Sopronin läänin pääkaupunki. Sen paikalla oli jo roomalaisaikaan Arrabonan kaupunki. Győr on väkiluvultaan Unkarin kuudenneksi suurin kaupunki; siellä on 130 476 asukasta (2009) ja sen pinta-ala on 174,62 neliökilometriä.


title: Győr

text: Kaupungissa valmistetaan Audin Audi TT -mallia. Kaupunki on Kuopion ystävyyskaupunki.


title: Silicon Valley

text: Silicon Valley voi tarkoittaa ainakin seuraavia:


title: Mariuksen uudistukset

text: Mariuksen uudistuksilla tarkoitetaan Gaius Mariuksen uudistuksia antiikin Rooman armeijaorganisaatiossa. Saadakseen joukkoja tulevaan sotaretkeensä Jugurthaa vastaan vuonna 107 eaa. Marius teki päätöksen, ettei sotilailla enää tarvinnut olla lain määräämää omaisuutta. Näin legiooniin saatettiin ottaa Rooman köyhintä väestöä, jolla ei ollut merkittävää omaisuutta.


title: Mariuksen uudistukset

text: Rooman tasavallan armeija oli jo kauan ennen Mariusta omaksunut taktisiksi perusyksiköikseen niin sanotut manipulit (latinaksi "manipulus", monikossa "manipuli"; karkea käännös suomeksi "manipulukselle" on 'kourallinen'). Manipuleihin siirtymisen katsottiin olevan tarpeellista, kun vuonna 390 eaa. gallialaiset murskasivat roomalaisen sotajoukon Allian taistelussa; roomalaisten musertavasta tappiosta seurasi katkera nöyryytys Rooman kaupungille. Brennuksen johtamat gallialaiset hyökkäsivät Roomaan ja ryöstelivät pitkään kaupunkia, jolloin epätoivoiset puolustajat joutuivat pakenemaan Capitoliumin kukkulalle. Lopulta roomalaiset onnistuivat neuvotteluin saamaan gallialaiset pois Roomasta, mutta he joutuivat maksamaan voittajille raskaat korvaukset: 1000 paunaa kullassa.


title: Mariuksen uudistukset

text: Allian jälkeen roomalaisen legioonan järjestys uudistettiin täysin. Legioona muodostettiin nyt neljästä divisioonasta eli 4200 miehestä, joista 1200 oli kevyitä, haarniskattomia "velites"-miehiä, joiden tehtävänä oli lähinnä häiritä lähestyvää vihollista – ja peittää legioona näkyvistä – ja sitten perääntyä varsinaisen legioonan taakse taistelun alkaessa. Muun legioonan muodostivat:


title: Mariuksen uudistukset

text: Manipulit otettiin käyttöön pitkälti siksi, että haluttiin muodostaa joustavampia sotavoimia kuin mitä falangiarmeijat olivat olleet.


title: Mariuksen uudistukset

text: Legioonan divisioonat koostuivat manipuleista, joita oli 30 – velites-divisioonaa ei järjestetty manipuleiksi. Kummankin divisioonan kymmenen hastati- ja principes-rivistön manipulin vahvuus oli 120 miestä, kun taas triarii-manipuleilla se oli 60 miestä.


title: Mariuksen uudistukset

text: Ensikosketuksen lähitaistelussa ottivat hastatit. He heittivät pilum-keihäänsä ennen rynnäkköä ja taistelivat sen jälkeen lyhyillä gladiuksillaan. Manipulijärjestelmä mahdollisti sen, että hastatitien joutuessa alakynteen, väsyessä tai muuten joutuessa perääntymään, princepesit astuivat heidän sijaansa tuoreina eturiviin; nämä saattoivat puolestaan tukeutua triaareihin ja nämä puolestaan teoreettisesti jälleen hastati-miehiin. Roomalaiset kierrättivät näin sotilaitaan eturivissä ja näin he saivat pidetyksi etulinjansa virkeänä teoriassa koko taistelun. Vaihto-operaatioille antoi suojaa suuri scutum-kilpi.


title: Mariuksen uudistukset

text: Erityisesti puunilaissodat kilpailevaa valtiota, Karthagoa vastaan venyttivät asevelvollisista koottujen Rooman sotavoimien sietokyvyn äärimmilleen. Roomalla oli selviä vaikeuksia pitää yllä sekä armeijaansa että pitää valloittamiaan alueita hallinnassaan – lisäksi Karthago oli sille ongelmaksi.


title: Mariuksen uudistukset

text: Tietynlaista uudistusta Rooman koneistossa yrittivät ajaa Gracchuksen veljekset, joista kummankin taru päättyi vanhoillisessa Roomassa verisesti.


title: Mariuksen uudistukset

text: Roomalaiset yrittivät haalia uutta miesvoimaa natisevaan sotakoneeseensa alentamalla alokkaiden omaisuusvaatimuksia: Tuolloin legioonaan sai liittyä ainoastaan, jos omisti maata. Kaikista parannuksista huolimatta perinteinen armeijamuoto alkoi käydä vanhanaikaiseksi.


title: Mariuksen uudistukset

text: Mariuksen uudistuksia ei voi ajoittaa yhdelle tietylle päivämäärälle, vaan pikemminkin hänen kunniakseen luetut, merkittävät uudistukset oli pantu alulle jo ennen häntä, joskin Marius onnistui ajamaan ne lopulta valmiiksi. Mariuksen uudistusten aikaväliksi arvioidaan aikaa hänen ensimmäisestä konsulivuodestaan 107 eaa. mahdollisesti jopa vuoteen 100 eaa. asti, jolloin hänet valittiin kuudennen kerran virkaan.


title: Mariuksen uudistukset

text: Ennen "maauudistusta" tai "maareformia" Rooman legiooniin värvättiin tarvittava määrä legioonalaisia maanomistajista. Tämä johti ajoittain miehistöpulaan, mikä oli Mariuksenkin ongelma hänen valmistautuessaan sotaretkelle Jugurthaa vastaan vuonna 107 eaa. Hän ratkaisi ongelman poistamalla rajoitteen ja kutsumalla plebeijejä legioonaansa. Käytännössä Marius uudisti Rooman legioonat palkallisiksi ammattiarmeijoiksi.


title: Mariuksen uudistukset

text: Mariuksen uudistus oli uskalias, sillä konservatiivisen senaatin uskottiin vaativan hänen päätään vadille. Todellisuudessa Marius saavutti pienviljelijöiden ja plebeijien suosion, sillä pienviljelijät olivat kiitollisia siitä, ettei heidän tarvinnut jättää tilojaan heitteille. Toisaalta köyhille plebeijeille koitti mahdollisuus taloudellisen tilanteensa kohentamiseen legioonassa, joka houkutti saaliilla ja palkalla varsinkin työttömiä kansalaisia.


title: Mariuksen uudistukset

text: Toinen sekä merkittävin Mariuksen uudistuksista oli vanhan manipulijärjestelmän kehittäminen edelleen, joskin se oli maauudistuksen osa. Manipulijärjestelmän perusajatuksen hän säilytti, mutta koska miehet liittyivät nyt legiooniin palkkalaisina ja olivat näin saapuessaan legioonalle samanarvoisia valtion kustantaessa nyt sotilaiden varusteet, ei varallisuus- ja ikäluokkaan perustuva divisioonien jako enää ollut tarpeen.


title: Mariuksen uudistukset

text: Kohorttijärjestelmässä vanhan manipulijärjestelmän velites-divisioona hajotettiin ja se sekoitettiin muiden divisioonien kenturioihin. Näin yhden kenturian miesvahvuus kasvoi 60-henkisestä 80-henkiseksi.


title: Mariuksen uudistukset

text: Yhdessä kohortissa oli kuusi kenturiaa järjestettynä kolmeksi kahden kenturian yksiköksi. Legioona taas muodostui kymmenestä kohortista.


title: Mariuksen uudistukset

text: Myöhemmin yhden kenturian miesvahvuus nostettiin nimenmukaiseen 100 mieheen, jolloin legioonan vahvuus kohosi kuuteen tuhanteen (6000).


title: Mariuksen uudistukset

text: Kohorttien etuna manipulaarilegioolle oli kohortin itsenäisyys: se kykeni käymään omaa pikkutaisteluaan ja mukautumaan tilanteisiin joustavammin kuin jäykempi manipuli. Silti itse taistelutyyli ei kohorteissa juuri muuttunut.


title: Mariuksen uudistukset

text: Kolmas Mariuksen uudistuksista oli Juppiterin kotkan – Aquilan – asettaminen yhteiseksi symboliksi kaikille legioonille, minkä hän odotti kohentavan sotilaiden yhtenäisyydentunnetta, uskollisuutta ja moraalia. Aquilan kantaja, "aquilifer", oli kenturiassaan arvossa seuraava heti varsinaisen sadanpäämiehen, kenturion eli kenturian komentajan jälkeen. Aquilan menettämistä pidettiin hyvin häpeällisenä ja sen menettänyt kantaja tuskin selvisi hengissä, mikäli oli yhä elossa.Mariuksen legioonauudistus loi pohjan Rooman tasavallan rippeitä raastaville sisällissodille, sillä legioonat eivät enää olleet suoraan lojaaleja Roomalle eivätkä senaatille vaan pikemminkin kenraaleilleen, jotka maksoivat legiooniensa palkat itse. Tasavallan kukistuttua Augustuksen aikana tilanne tasoittui sikäli, että kenraalien oli vaikeata, jopa mahdotonta puhua legioonalaisiaan vallankumouksiin, sillä legioonille teroitettiin äärimmäistä lojaaliutta keisarille.


title: Balázs Kiss

text: Balázs Kiss (s. 21. maaliskuuta 1972 Veszprem, Unkari) on entinen unkarilainen moukarinheittäjä, olympiavoittaja ja EM-hopeamitalisti.


title: Balázs Kiss

text: Kiss sijoittui kolmanneksi Euroopan juniorien mestaruuskilpailuissa 1991. Vuosina 1993–1996 hän voitti neljästi Yhdysvaltain yliopistomestaruuden ja vuosina 1995 ja 1997 kesäuniversiadien moukarinheittomestaruuden.


title: Balázs Kiss

text: Atlantan olympialaisissa 1996 Kiss voitti kultamitalin ja kaksi vuotta myöhemmin 1998 EM-kisoissa Budapestissa hän saavutti hopeaa. Lisäksi hän sijoittui arvokisoissa kolme kertaa neljännelle sijalle – 2002 Münchenin EM-kisojen loppukilpailussa Kiss heitti neljä kertaa yli 80 metrin, mutta jäi neljänneksi.


title: Balázs Kiss

text: Kissin ennätys on tasan 83 metriä, minkä hän heitti 4. kesäkuuta 1998 Saint-Denisissä.


title: Gyula Zsivótzky

text: Gyula Zsivótzky (25. helmikuuta 1937 – 29. syyskuuta 2007) oli unkarilainen moukarinheittäjä, olympiavoittaja ja Euroopan mestari.


title: Gyula Zsivótzky

text: Budapestilainen Zsivótzky toimi siviiliammatissaan liikunnanopettajana. Vuonna 1954 hän heitti tuloksen 51,12, ja ensimmäinen kansainvälisen tason huippumenestys tuli vuonna 1958 EM-kisoista Tukholmasta, jolloin hän tuloksella saavutti pronssimitalin. Rooman olympialaisissa 1960 hän voitti hopeaa tuloksella Vasili Rudenkovin voittaessa. Kaksi vuotta myöhemmin EM-kisoissa 1962 Belgradissa Zsivótzky voitti Euroopan mestaruuden tuloksella .


title: Gyula Zsivótzky

text: Vuoden 1964 keväällä Zsivótzky oli laihtunut entisistä mitoistaan (, ) lähes jouduttuaan kolmeen suolistoleikkaukseen. Tästä huolimatta hän saavutti saman kesän aikana Tokion olympialaisissa 1964 jälleen hopeamitalin tuloksella kultamitalin mentyä Neuvostoliiton Romuald Klimille tuloksella .


title: Gyula Zsivótzky

text: Ruumiinrakenteeltaan Zsivótzky oli aktiivivuosinaan solakka ja jäntevä ja luonteeltaan harvasanainen, mutta hermoiluun taipuvainen. Tokion hopeasijansa jälkeen hän tehosti harjoitteluaan, minkä tuloksena hän 4. syyskuuta vuonna 1965 heitti Debrecenissä uudet maailmanennätyslukemat . Sanotaan, että epävirallisesti Zsivótzky olisi verrytellessään heittänyt jopa . Kuitenkin kotikaupungissaan käydyissä EM-kisoissa 1966 hän jälleen hävisi kultamitalikamppailun Klimille, joka heitti Zsivótzkyn päästessä lukemiin , mikä riitti hopeaan.


title: Gyula Zsivótzky

text: Ennen Meksikon olympialaisia 1968 Zsivótzky ja Klim olivat kilpailleet toisiaan vastaan yhdeksän kertaa, ja joka kerralla oli Klim vienyt pitemmän korren. Olympialaisissa Zsivótzky kiskaisi heti alkuun tuloksen , ja neljännellä heitollaan syntyi tulos , mikä riitti Klimin, joka heitti parhaallaan , voittamiseen ja olympiakultaan. Neljä vuotta myöhemmin Münchenin olympialaisissa Zsivótzky sijoittui viidenneksi tuloksella .


title: Gyula Zsivótzky

text: Gyula Zsivótzky kuoli sairauteen Budapestissa 70-vuotiaana. Hänen poikansa Attila Zsivóczky on menestynyt kymmenottelussa.


title: Venäjän Ääni

text: Venäjän Ääni () on Venäjän federaation valtiollisen Rossija segodnja -mediayhtiön ylläpitämä ulkomaanpalvelu. Palvelu oli aikaisemmin nimeltään "Radio Moskova". Radio aloitti lähetyksensä ulkomaille 29. lokakuuta 1929.


title: Venäjän Ääni

text: Vuonna 1991 nimeksi tuli Venäjän Ääni. Nykyään se lähettää ohjelmaansa venäjän lisäksi 36 muulla kielellä: albaniaksi, saksaksi, englanniksi, arabiaksi, armeniaksi, bengaliksi, bulgariaksi, kiinaksi, koreaksi, dariksi, espanjaksi, suomeksi, ranskaksi, kreikaksi, hindiksi, unkariksi, italiaksi, japaniksi, kirgiisiksi, kurdiksi, moldaviaksi, mongoliksi, norjaksi, urduksi, uzbekiksi, paštuksi, persiaksi, puolaksi, portugaliksi, romaniaksi, serbiaksi, slovakiksi, ruotsiksi, tšekiksi, turkiksi ja vietnamiksi. Vuonna 1961 Venäjän äänen edeltäjällä Radio Moskovalla oli lähetyksiä kolmella afrikkalaisella kielellä; amharaksi, swahiliksi ja hausaksi.


title: Venäjän Ääni

text: Moskovan radion suomenkieliset lähetykset alkoivat syksyllä 1939 juuri ennen talvisotaa edesauttamaan Neuvostoliiton propagandaa Suomeen. Radiokanavan Moskovan Tiltu oli sotamiesten keskuudessa kuuluisa neuvostoliittolainen radiokuuluttaja, joka levitti talvi- ja jatkosodassa sotapropagandaa suomalaisille sotilaille.


title: Venäjän Ääni

text: Suomenkieliset radiolähetykset loppuivat 27. maaliskuuta 2009. Tämän jälkeen uutistarjonta siirtyi internetiin.


title: Romuald Klim

text: Romuald Klim (25. toukokuuta 1933 Minsk – 28. toukokuuta 2011) oli Neuvostoliittoa urallaan edustanut moukarinheittäjä, olympiavoittaja ja Euroopan mestari. Kansallisuudeltaan hän oli ukrainalainen.


title: Romuald Klim

text: Klim aloitti moukarinheiton 21-vuotiaana. Sitä ennen hänen oli tarkoitus ryhtyä kävelijäksi, mutta kiekonheiton kautta hän päätyi moukarin pariin. Yhdeksän vuotta aloittamisensa jälkeen hän voitti ensimmäisen Neuvostoliiton mestaruutensa.


title: Romuald Klim

text: 1964 olympialaisissa Tokiossa Klimin pahimpia vastustajia olivat Unkarin Gyula Zsivótzky sekä 1956 Melbournen olympiavoittaja, yhdysvaltalainen Harold Connolly. Heti karsinnassa Klim heitti uuden olympiaennätyksen 67,10, mutta heti seuraavana heittänyt Connolly sai 30 senttiä paremman tuloksen. Sateisessa ja koleassa säässä käydyssä loppukilpailussa kaikkien yllätykseksi nuori, vasta 19-vuotias Saksan liittotasavallan Uwe Beyer heitti yli 68 metriä. Klim ja Zsivótzkykaan eivät tästä masentuneet, vaan heittivät molemmat yli 69 metriä. Klimin tulos 69,74 riitti kultamitaliin ja Zsivótzkyn 69,09 hopeaan. Sen sijaan Connollyn hermot pettivät, eikä hänen tuloksensa 66,65 riittänyt kuin vasta kuudenteen sijaan.


title: Romuald Klim

text: Zsivótzky ja Klim kohtasivat arvokisoissa uudelleen kaksi vuotta myöhemmin 1966 EM-kisoissa Belgradissa. Samana kesänä aikaisemmin tuloksiaan parantanut ja maailmanennätyksen heittänyt Zsivótzky ei kuitenkaan mahtanut mitään Klimille tuloksellaan 68,62, joka riitti vain hopeasijaan. Klimistä tuli Euroopan mestari parhaan heittonsa kannettua 70,02 metriä.


title: Romuald Klim

text: 1968 Meksikon olympialaisissa Klim ja Zsivótzky kohtasivat jälleen. Zsivótzky heitti finaalissa 73,36, eikä Klim kyennyt tähän vastaamaan parhaan heittonsa kannettua 73,28. Näin Zsivótzky ensimmäistä kertaa urallaan voitti Klimin ja saavutti olympiakultaa. Klimin tulos riitti hopealle.


title: Romuald Klim

text: Tappio Zsivótzkylle harmitti Klimiä, ja hän tehosti harjoitteluaan. Seuraavana vuonna, jo 36-vuotiaana, hän ylitti 71 metriä kymmenen kertaa, ja 15. kesäkuuta Budapestissä hän heitti uuden maailmanennätyksen 74,52 metriä. Myöhemmin Ateenan EM-kisoissa Klim heitti 72,74, mutta toinen ukrainalainen, Anatoli Bondartšuk, heitti uuden maailmanennätyksen 74,68, voitti kultamitalin ja jätti Klimin hopealle.


title: Romuald Klim

text: Ruumiinrakenteeltaan Klim oli aktiiviaikoinaan hieman tukeva, 1,86 metriä pitkä ja painoi 111 kg. Hänen hartiansa olivat tavattoman leveät ja rintakehänsä erityislaatuisen avara. Siviiliammatiltaan hän toimi opettajana ja armeijan upseerina, ja rentoutuakseen kertoi lapsilleen satuja. Hänen vahva ominaisuutensa moukarikehässä oli nopeus. Toisin kuin monet muut heittäjät, Klim käytti neljän sijasta vain kolmea pyörähdystä.


title: John Flanagan (yleisurheilija)

text: John Jesus Flanagan (9. tammikuuta 1873 Limerick, Irlanti – 4. kesäkuuta 1938 Limerick, Irlanti) oli irlantilaissyntyinen, mutta arvokisoissa Yhdysvaltoja edustanut moukarinheittäjä ja kolminkertainen olympiavoittaja.


title: John Flanagan (yleisurheilija)

text: Kun moukarinheitto oli vielä lapsenkengissään, eivätkä käytännöt olleet vielä yhtäläiset, oli heittoväline 1800-luvun loppupuolella puuvarteen kiinnitetty lyijykuula. Flanagan oli siirtolaisena muuttanut New Yorkiin ja hän heitti puuvartista moukaria vuonna 1897 maailmanennätyslukemiin 45,92 metriä. Sittemmin amerikkalaiset kehittivät nykyaikaisen moukarimallin, jossa hieman yli 7 kilogramman painoinen kuula on kiinnitettynä teräsvaijeriin. Flanagan heitti kyseisellä mallilla ensimmäisenä ihmisenä 50 metriä.


title: John Flanagan (yleisurheilija)

text: Flanagan edusti kilpaurallaan Yhdysvaltoja. Amerikan amatööriurheiluliiton mestaruuden hän voitti vuosina 1897–1899 sekä 1901–1902 ja 1906–1907. Olympiakultaa hän voitti kolmesti peräkkäin: 1900 Pariisissa tuloksella 49,73, 1904 Saint Louisissa tuloksella 51,23 ja 1908 Lontoossa tuloksella 51,92. Kaikki kolme voittotulosta olivat olympiaennätyksiä. 1904 hän kilpaili myös painonheitossa, jossa sijoittui hopealle tuloksella 10,16, sekä kiekonheitossa, jossa tuloksena oli neljäs sija. Vuonna 1908 hän kilpaili moukarin lisäksi köydenvedossa. 24. heinäkuuta 1909 Flanagan heitti moukarin ME-tuloksen 56,18 metriä ja on kaikkien aikojen vanhimpana yleisurheilun maailmanennätyksen rikkonut urheilija (41 vuotta, 196 päivää).


title: John Flanagan (yleisurheilija)

text: Kuten monet irlantilaissiirtolaiset, myös Flanagan työskenteli New Yorkissa poliisina. Vuonna 1911 hän palasi takaisin kotimaahansa, jossa eli kuolemaansa saakka. Irlannissa hän voitti vielä moukarinheittokilpailun maaottelussa Skotlantia vastaan.


title: Ruokailuväline

text: Ruokailuväline (myös aterin) on mikä tahansa käsillä käytettävä työkalu, jonka pääasiallinen käyttötarkoitus liittyy ruoan syömiseen. Ruokailuvälineitä käytetään yleensä ruoan jakamiseen sopivan kokoisiin osiin ja niiden siirtämiseen suuhun. Ruokailuvälineet valmistetaan useimmiten ruostumattomasta teräksestä tai muovista, tosin varsinkin historiallisesti niitä on tehty myös puusta ja hopeasta. Nykyään länsimaissa eniten käytetyt ruokailuvälineet ovat haarukka, veitsi ja lusikka, mutta ruokailuvälineinä voidaan käyttää myös syömäpuikkoja tai käsiä.


title: Ruokailuväline

text: Haarukkaa, lusikkaa ja syömäpuikkoja käytetään ruokailussa pääasiallisesti ruoan siirtämiseen (usein lautaselta) henkilön suuhun. Haarukkaa tai lusikkaa käyttäen tämä voidaan suorittaa sijoittamalla ruokailuvälineen leveä osa haluttavan ruokakappaleen alle ja siirtämällä se sitten suuhun. Haarukkaa voidaan myös käyttää ruoan keihästämiseen haarukan piikeillä ja tämän jälkeen sen nostamiseen suuhun. Lusikat soveltuvat parhaiten nestemäisen ruoan, kuten keiton, syömiseen, kun taas haarukoita voidaan käyttää kiinteämpien ruokalajien siirtämiseen lautaselta suuhun. Syömäpuikkoja käytetään pihtiotteella ja siirtämällä se sitten suuhun. Syömäpuikkoja ei täten voida käyttää nestemäisen ruoan syömiseen.


title: Ruokailuväline

text: Veitsen käyttötarkoitus ruokaillessa on pääasiallisesti ruoan pilkkominen paloihin, jotka ovat sopivan kokoisia suuhun laitettaviksi ja pureskeltaviksi. Tämä tapahtuu asettamalla veitsen terä haluttuun leikkauskohtaan ja liikuttamalla sahaten samaan aikaan painaen sitä alaspäin. Haarukkaa voidaan samaan aikaan käyttää apuna ruoan pitämiseen paikallaan. Veistä voidaan myös käyttää ruoan keihästämiseen ja suuhun siirtämiseen samaan tapaan kuin haarukkaa, mutta tämä ei kuulu hyviin pöytätapoihin.


title: Ruokailuväline

text: Historiallisesti ruokailuvälineet on valmistettu hopeasta ja (etenkin Suomessa) puusta. Nykyään suurin osa länsimaisista ruokailuvälineistä tehdään ruostumattomasta teräksestä. Kuitenkin halvat, kertakäyttöiset ruokailuvälineet, joita käytetään esimerkiksi pikaruokaravintoloissa tai lentokoneissa, voidaan valmistaa myös muovista, jolloin säästetään valmistuskustannuksissa.


title: Keitto

text: Keitto (myös soppa) on lusikalla syötävää ruokaa, joka on tehty keittämällä raaka-aineita kuten liha, vihannekset tai herneet keittoliemessä tai vedessä. Osa raaka-aineen mausta siirtyy liemeen, joka syödään osana keittoa. Keittoliemi voidaan suurustaa paksummaksi, tai raaka-aineet voidaan soseuttaa (esimerkiksi purjoperunasosekeitto) täyteläisemmän rakenteen aikaansaamiseksi.


title: Keitto

text: Keskieurooppalaisessa perinteessä keitto on tyypillinen kylmän vuodenajan alkuruoka. Etelässä on myös kylmiä keittoja, kuten espanjalainen "gazpacho". Pääruokana tarjottavat keitot (lohikeitto, hernekeitto) ovat ennen kaikkea pohjoiseurooppalainen ja aasialainen ilmiö. Jälkiruokakeitot (mehukeitto, mustikkakeitto, sekahedelmäsoppa) lähestyvät kiisseliä mutta ovat usein löysempiä, ja ne tarjotaan usein esimerkiksi puuron lisukkeina.


title: George Eliot

text: George Eliot (oik. Mary Ann Evans) (22. marraskuuta 1819 – 22. joulukuuta 1880) oli englantilainen kirjailija. Hän oli 1800-luvun loppupuolen huomattavimpia kirjailijoita. Eliotin realistiset romaanit, ennen kaikkea "Middlemarch", sijoittuvat Englannin maaseudulle.


title: George Eliot

text:
Eliot käytti kirjailijanimeä tullakseen vakavasti otetuksi – naiskirjailijoita pidettiin usein romantiikan kirjoittajina.
__notoc__
Mary Ann Evans syntyi vuonna 1819 Astleyssä lähellä Coventrya kiinteistönvälittäjän perheeseen. Äitinsä kuoleman jälkeen hän huolehti perheen taloudenpidosta. Isä oli poliittisesti ja uskonnollisesti konservatiivinen, ja raivostui kun tytär kieltäytyi käymästä anglikaanisen kirkon jumalanpalveluksissa. Mary Ann Evans hoiti isänsä taloutta tämän kuolemaan 1849 asti. Tällöin, kolmekymmenvuotiaana, häntä pidettiin liian vanhana menemään naimisiin, mutta perintönä hän sai riittävästi rahaa vaatimattomaan toimeentuloon.


title: George Eliot

text: Mary Ann Evans matkusti vuonna 1850 Manner-Euroopassa. Palattuaan Englantiin hän alkoi kirjoittaa "Westminster Review" -lehteen ja kohosi apulaispäätoimittajaksi. Hän käänsi kirjan "Das Wesen des Christentums" saksasta englanniksi. Samoihin aikoihin hän aloitti suhteen lehden päätoimittajan kanssa, mutta pari ei mennyt naimisiin, mitä paheksuttiin kovin.


title: Google-logo

text: Internet-hakukoneyhtiö Google on käyttänyt monia erilaisia logoja historiansa aikana. Yhtiö on tehnyt myös muokkauksia Googlen logosta, joita käytetään muun muassa juhlapyhien ja kuuluisien tapahtumien, kuten olympialaisten juhlistamiseen.


title: Google-logo

text:
Erityiset logot, jotka on suunnitellut Dennis Hwang, ovat tulleet tunnetuksi nimellä doodlet (). 21. kesäkuuta 2010 Googlen oma galleria sisälsi 824 erilaista logoa. Vuonna 2013 Googlen logotiimi oli luonut yli 2000 logopiirrosta ympäri maailmaa. Suurin osa Google Doodleista on Dennis Hwangin luomia, mutta jonkin verran mukana on ollut myös vierailevien artistien töitä. Esimerkiksi Dilbert-viikon Google Doodlet kuvitti Scott Adams. Vuonna 2012 Lontoon olympialaisten aikaan Google lisäsi etusivulleen urheiluaiheisia logoja, joista osa oli interaktiivisia.
Tämänhetkinen Googlen virallinen logo julkaistiin 1. syyskuuta 2015.


title: Google-logo

text: Ensimmäinen Suomi-aiheinen logo lisättiin suomenkielisen Googlen etusivulle Suomen itsenäisyyspäivänä vuonna 2011.


title: Etusormi

text: Etusormi () on peukaloa lähinnä oleva sormi kädessä. Etusormessa on kolme luuta. Etusormi on yleensä sormista helpoimmin hallittavissa.


title: Etusormi

text:
Etusormea käytetään monissa eleissä. Ainoastaan etusormen nostaminen pystyyn symboloi monissa kulttuureissa numeroa yksi tai muun muassa voittajaa. Bosnian sodassa muslimisotilaat nostivat yhden sormen pystyyn voiton merkiksi (länsimaisesta kahden sormen, etu- ja keskisormen voitonmerkistä eroten) symboloimaan tawhidia, ykseyttä, Islamin monoteismia.
ISIS on ottanut merkin omakseen.


title: Etusormi

text: Pystyyn nostetun etusormen heiluttamisella kuvataan samanlaista tyytymättömyyttä tai kieltoa kuin pään pudistamisella. Jos etusormi laitetaan yhteen puristettujen huulien eteen, sillä pyydetään hiljaisuutta.


title: Nimetön

text: Nimetön ("digitus annularis", "digitus quartus" tai "digitus IV") on peukalosta laskettuna neljäs sormi kädessä, keskisormen ja pikkusormen välissä. Useimmilla ihmisillä nimetön on käden vaikein hallittava sormi.


title: Nimetön

text: Länsimaisissa kulttuureissa vihkisormusta pidetään perinteisesti nimettömässä. Perinnetiedon mukaan vihkisormusta pidetään vasemmassa kädessä, sillä uskomuksen mukaan vasemman käden nimettömästä on suora yhteys sydämeen, rakkauden symboliin. Tämän uskomuksen uskotaan saaneen alkunsa Egyptistä.


title: Nimetön

text: Keskiaikaisessa Euroopassa kristillisessä hääseremoniassa asetettiin sormus vuorotellen etusormeen, keskisormeen ja nimettömään. Tämä kuvasi Jumalan kolminaisuutta; samaan aikaan lausuttiin "Isän ja Pojan ja Pyhän Hengen nimeen." Sormus jätettiin nimettömään. Muutamissa Euroopan maissa sormusta pidetään vasemmassa kädessä ennen avioliittoa ja naimisiinmenon jälkeen se siirretään seremonian aikana oikeaan käteen.


title: Nimetön

text: Tutkija László A. Magyarin mukaan nimettömän sormen on usein uskottu omaavan taikavoimia. Se on usein nimetty taian tai sormusten mukaan tai sitä on sanottu nimettömäksi.


title: Toimihenkilöliitto ERTO

text:
Toimihenkilöliitto ERTO ry (ent. Erityisalojen Toimihenkilöliitto ERTO ry), , on yksityisellä palvelusektorilla
työskentelevien asiantuntijoiden ja palveluammattilaisten ammattiliitto. ERTO on osa Toimihenkilökeskusjärjestö STTK:ta. Vuoteen 1993 asti liitto kuului TVK:hon. ERTO on ollut aina puoluepoliittisesti sitoutumaton.


title: Toimihenkilöliitto ERTO

text: Toimihenkilöliitto ERTO muodostuu 6 eri toimialan valtakunnallisesta jäsenyhdistyksestä ja jäseniä on noin 15 000, joista noin 75 prosenttia on naisia. Jäsenkunnan keski-ikä on noin 40 vuotta. ERTO solmii valtakunnalliset työehtosopimukset seitsemälle eri toimialalle. Aloille, jotka eivät vielä ole työehtosopimuksen piirissä, liitto tekee tutkimustietoon perustuvia vähimmäispalkkasuosituksia sekä neuvottelee työehtoja määrittävän runkosopimuksen yhdessä työnantajaliiton kanssa.


title: Toimihenkilöliitto ERTO

text: Liitto julkaisee 4 kertaa vuodessa ilmestyvää E>-lehteä. Lehti sisältyy liiton jäsenmaksuun.


title: Toimihenkilöliitto ERTO

text: ERTOn ylintä päätösvaltaa käyttää edustajisto ja toimeenpanosta vastaa hallitus. Edustajistoon valitaan jäsenyhdistyksistä 39 edustajaa jäsenmäärän suhteessa kolmeksi vuodeksi kerrallaan. Edustajisto päättää jäsenmaksusta, talousarviosta ja tilinpäätöksestä. Se myös valitsee puheenjohtajan ja hallituksen sekä päättää laajakantoisista työmarkkina-asioista. Edustajisto kokoontuu kahdesti vuodessa sääntömääräisesti ja tarvittaessa ylimääräisiin kokouksiin. Päätökset panee toimeen hallitus, johon kuuluu puheenjohtaja ja 11 jäsentä. Jokainen jäsenyhdistys voi saada edustuksen hallitukseen. Päätöksiä valmistelevat hallituksen asettamat valiokunnat.


title: Toimihenkilöliitto ERTO

text: ERTOn aluejärjestöt järjestävät tiedotus-, koulutus-, jäsenhankinta- ja virkistystoimintaa. Asuinpaikkakuntansa perusteella jokainen ERTOn jäsen on myös liiton jonkin aluejärjestön jäsen.ERTOn puheenjohtajana toimii oikeustieteen lisensiaatti Juri Aaltonen. Hän on toiminut myös tuomioistuinlakimiehenä ja ollut mukana useissa tes-neuvotteluissa. ERTOon hän siirtyi Toimihenkilökeskusjärjestö STTK ry:n kansainvälisten asioiden päällikön paikalta.


title: Toimihenkilöliitto ERTO

text:
ERTOn jäseniä työskentelee muun muassa seuraavilla aloilla:ERTOssa on seitsemän valtakunnallista jäsenyhdistystä. Liiton jäsen on aina samalla jonkin jäsenyhdistyksen jäsen.
Logistiikan Toimihenkilöt työskentelevät muun muassa ajojärjestelijöinä ja konttoritoimihenkilöinä huolinta- ja kuljetusliikkeissä sekä kuriiri- ja lähettipalveluissa, varustamoissa, linja-autoliikkeissä sekä taksikeskuksissa.
Erityistoimihenkilöt ET toimii palvelu- ja erityisalojen yritysten, taloudellisten ja aatteellisten laitosten, yhdistysten ja yhteisöjen palveluksessa olevien henkilöiden ja ammatinharjoittajien valtakunnallisena yhdyssiteenä ja valvoo heidän ammatillisia, oikeudellisia ja sosiaalisia etujaan.
DigiMaMa ry on digimedian, markkinointiviestinnän, tietotekniikan palvelualan ammattilaisten ammatillinen edunvalvontajärjestö.
Taloushallinnon ammattilaiset ry on tilitoimistoissa ja taloushallinnossa työskentelevien oma ammattiyhdistys. Se ajaa jäsentensä ammatillisia, oikeudellisia, sosiaalisia ja taloudellisia etuja.
Yksityisen sosiaali- ja terveysalan ammattilaiset eli YSTEA valvoo sosiaali- ja terveysalan työntekijöiden oikeudellisia, taloudellisia, sosiaalisia ja ammatillisia etuja.
Terveys- ja sosiaalialan neuvottelujärjestö TSN:n kautta YSTEA valvoo ja parantaa sosiaali- ja terveysalan palveluyksiköiden työntekijöiden työehtoja sekä neuvottelee ja solmii työehtosopimukset.
SOAlaiset ovat optikoita ja optometristeja, jotka työskentelevät laillistettuina terveydenhuollon ammattilaisina optikkoliikkeissä, yksityisessä terveydenhuollossa, lääkäriasemilla ja sairaaloissa sekä toimivat työterveyshuollon asiantuntijoina. SOA edistää alan edunvalvontaa, näönhuollon ammattilaisten yhteenkuuluvuutta ja terveydenhuollon ammatinharjoittamisen eettisyyttä. Tavoitteena on, että optikot hoitavat tulevaisuudessa merkittävän osan ehkäisevästä silmien terveydenhuollosta.


title: Toimihenkilöliitto ERTO

text: Erityisalojen Toimihenkilöliitto ERTO on perustettu 1968 kokoamaan yksityisten palvelualojen henkilöstöä etujärjestötoimintaan. Liiton jäsenet edustivat uusia, nousevia aloja ja pieniä ammattiryhmiä, joiden ammatillinen järjestäytyminen oli aiemmin vähäistä. Nimi oli alun perin Yleinen Toimihenkilöliitto (YTL). ERTO syntyi samaan aikaan, kun Suomi siirtyi tulopolitiikan aikakauteen. Liitto kasvoi voimakkaasti myös 1990-luvun laman jälkeen.


title: Toimihenkilöliitto ERTO

text: Erityisalojen Toimihenkilöiden Työttömyyskassa toimii liiton yhteydessä. Kassan toiminta-alueena on koko maa. Kassanjohtajana toimii Esa Kivistö. Kassalla on kaksi toimipistettä: Helsingissä ja Lahdessa.


title: Toimihenkilöliitto ERTO

text: Kassan tarkoituksena on työttömyysturvalaissa ja julkisesta työvoimapalvelusta annetussa laissa samoin kuin muissa työttömyyskassan maksettavaksi säädettyjä etuuksia koskevissa laeissa tarkoitetun ansioturvan maksaminen jäsenilleen. Kassan jäseneksi pääsee Suomessa asuva palkkatyöntekijä, joka ei ole täyttänyt 68 vuotta ja joka työskentelee toimihenkilönä tai työntekijänä palvelu- ja erityisalojen yritysten, taloudellisten tai aatteellisten laitosten, yhdistysten ja yhteisöjen palveluksessa.


title: Toimihenkilöliitto ERTO

text: Työttömyyskassan päätehtävä on huolehtia kassan jäsenten työttömyysturvan maksatuksesta ja muista siihen liittyvistä asioista. Kassa maksaa edellytysten täyttyessä kahta eri etuutta: ansiopäivärahaa ja vuorottelukorvausta. Lisäksi maksetaan työllistymistä edistäviä palveluja kuten esimerkiksi koulutusetuuksia. Erityisalojen Toimihenkilöiden Työttömyyskassa tuottaa työttömyysturvaan liittyviä neuvontapalveluita kassan jäsenille, osallistuu työttömyysturvaa koskevaan kehitystyöhön ja huolehtii työttömyysturvaan liittyvän koulutuksen suunnittelusta sekä osallistuu koulutustoimintaan.


title: Lauri Kähkönen

text: Lauri Risto Kalevi Kähkönen (19. helmikuuta 1947 Pielisjärvi – 13. toukokuuta 2016 Lieksa) oli suomalainen poliitikko. Hän toimi SDP:n kansanedustajana vuosina 1999–2011.


title: Lauri Kähkönen

text: Kähkönen oli mukana Lieksan kaupunginvaltuustossa vuodesta 1989 lähtien, varapuheenjohtajana 1989–1992 ja puheenjohtajana 1997–1998, sekä vuodesta 2001 lähtien. Kaupunginhallituksessa hän oli mukana 1993–1996 ja 1999–2000. Kaupunginhallituksen puheenjohtajana hän toimi vuosina 1995–1996 ja 1999–2000. Kähkönen ei ollut ehdolla enää vuoden 2011 eduskuntavaaleissa. Joulukuussa 2012 hän sai kaupunkineuvoksen arvonimen.


title: Lauri Kähkönen

text: Kähkönen teki työuran matematiikan opettajana ja Lieksan lukion rehtorina. Hän kuoli pitkäaikaiseen sairauteen 13. toukokuuta 2016 69-vuotiaana.


title: Esa Lahtela

text: Esa Esko Lahtela (s. 30. huhtikuuta 1949 Kesälahti) on kiteeläinen poliitikko. Hän toimi Suomen Sosialidemokraattisen Puolueen kansanedustajana vuosina 1995–2011 ja tuli tunnetuksi sosiaalidemokraattien vasemman siiven edustajana.


title: Esa Lahtela

text: Lahtela on ollut mukana Kiteen kaupunginvaltuustossa vuodesta 1985 lähtien ja sen puheenjohtajana vuosina 1993–2000. Sotilasarvoltaan hän on alikersantti. Esa Lahtela on myös vuodesta 2004 toiminut Kalatalouden Keskusliiton johtokunnassa yhtenä sen varapuheenjohtajista. Esa Lahtela oli Pohjois-Karjalan vaalipiirin ääniharava vuoden 2003 (11 283 ääntä) ja 2007 (10 787 ääntä) eduskuntavaaleissa. Vuoden 2011 vaaleissa hän ei enää ollut ehdolla.


title: Esa Lahtela

text: 27. tammikuuta 2008 Helsingin Sanomat mainitsi eduskunnan seksuaalista häirintää käsittelevässä jutussaan kansanedustaja Esa Lahtelan. Esa Lahtela kanteli Julkisen sanan neuvostolle 6. helmikuuta 2008 Helsingin Sanomien artikkelista, joka käsitteli seksuaalista häirintää eduskunnassa. Juttu perustui tutkija Hertta Niemen eduskunnassa tekemään selvitykseen, jossa todettiin, että Suomen eduskunnassa tapahtuu seksuaalista häirintää. Helsingin Sanomat jatkoi muiden uutisvälineiden aloittamaa uutisointia ja julkaisi jutun, jossa eduskunnassa työskentelevät naiset kertovat eduskunnan seksuaalisesti värittyneestä ilmapiiristä. Jutussa haastatellaan myös seitsemää kansanedustajaa, joiden käytöksen naiset nimeävät sopimattomaksi. Viisi jutussa mainittua kansanedustajaa teki Julkisen sanan neuvostoon valituksen. Julkisen sanan neuvosto hylkäsi yhden kanteista, koska kantelija (kansanedustaja Pekka Vilkuna) kehotti artikkelissa naisia sietämään käytöstään ja sanoi: ”Jos ei sellaisia juttuja kestä, pitää pohtia uudestaan ammatinvalintaansa.” Julkisen sanan neuvosto antoi tapauksesta langettavan päätöksen neljän kantelijan osalta, ja moitti Helsingin Sanomia hyvän journalistisen tavan loukkaamisesta.


title: Esa Lahtela

text: Julkisen sanan neuvoston päätös ei ollut yksimielinen. JSN:n kaksi naispuolista jäsentä jättivät eriävän mielipiteen, jossa he toteavat näin: "Jutussa ei syytetä ketään, vaan se välittää kuvan hämmästelevistä kansanedustajista, jotka valikoituivat haastateltaviksi taustahaastattelujen perusteella. Kokonaisuutena juttu osoittaa selvästi, että kyse on myös sukupuolikulttuurien ja käyttäytymisen maailmojen erilaisuudesta. Jutussa mainitut kansanedustajat eivät ilmeisesti olleet tulleet ajatelleeksi, että heidän puheensa tai käytöksensä voisi aiheuttaa mielipahaa tai loukata. Seksuaalista häirintää ja sen luonnetta koskeva keskustelu on välttämätöntä edelleenkin, vaikka häirinnän kieltävä tasa-arvolaki on ollut voimassa jo yli 20 vuotta." Myöhemmin yksi lehtijutuissa mainituista kansanedustajista, Lyly Rajala, teki tutkintapyynnön jutusta. Rajala vaati oikeudessa 20 000 euron kärsimyskorvauksia. Juttua tutkittiin törkeänä kunnianloukkauksena. Oikeus vapautti toimittajan sekä hänen kolme esimiestään syytteistä, ja piti kantelijan vaateita perusteettomina.


title: Säde Tahvanainen

text: Säde Maarit Tahvanainen (s. 5. syyskuuta 1972 Ilomantsi) on suomalainen poliitikko. Hän toimi Suomen sosialidemokraattisen puolueen kansanedustajana vuosina 1995–2007. Hän oli mukana Joensuun kaupunginvaltuustossa vuosina 1996–2004. Nykyisin hän asuu Vantaalla, jossa toimii kaupunginvaltuutettuna ja kaupunginhallituksen 1. varapuheenjohtajana.


title: Säde Tahvanainen

text: Tahvanainen oli ensi kertaa eduskuntaan valittaessa vain 22-vuotias ja silloisen eduskunnan kuopus. Tahvanainen on toiminut uransa aikana monissa luottamustehtävissä. Hän toimi mm. puolueensa varapuheenjohtajana kuusi vuotta, kunnes päätti luopua tehtävästä vuoden 2005 puoluekokouksessa perhesyistä.


title: Säde Tahvanainen

text: Säde Tahvanainen erikoistui parlamentaarisella urallaan koulutusasioihin ja pitkään sivistysvaliokunnassa vaikuttaneena toimi viimeisellä kaudellaan sivistysvaliokunnan varapuheenjohtajana ja sosialidemokraattisen ryhmän koulutusasioiden vastaavana. Ympäristövaliokunnan jäsenenä Tahvanainen toimi useita vuosia ja seurasi toimialan kysymyksiä.


title: Säde Tahvanainen

text: Tahvanainen on kasvatustieteen maisteri ja toimii erityisluokanopettajana. Ennen opettajauraansa hän oli SDP:n ohjelmapäällikkö. Tahvanaisella on 2003 syntynyt poika.


title: Reijo Laitinen

text: Reijo Kalevi Laitinen (s. 20. helmikuuta 1950 Jyväskylä) on suomalainen poliitikko. Hän toimi Suomen sosialidemokraattisen puolueen kansanedustajana vuosina 1991–2011. Hän oli jäsenenä Jyväskylän kaupunginvaltuustossa vuosina 1981-2012. Kaupunginhallituksen jäsen hän oli vuosina 1985–1991. Sotilasarvoltaan hän on ylikersantti.


title: Reijo Laitinen

text: Laitinen on ammatiltaan koneistaja. Ennen eduskuntaan valitsemista Laitinen työskenteli Valmetin Tourulan tehtailla koneistajana (1969–1980) ja pääluottamusmiehenä (1981–1990). Hän toimi Jyväskylän seudun kehittämisyhtiö Jykesin hallituksen puheenjohtajana vuodesta 1987 aina 2010-luvun alkuun saakka ja SDP:n puoluehallituksen jäsenenä vuodesta 1993 2000-luvulle asti.


title: Kalevi Olin

text: Kalevi Anders Wilhelm Olin [ulí:n] (s. 5. lokakuuta 1945 Pyhäjärvi Ul) on Jyväskylän yliopiston entinen apulaisprofessori (1987–2005) ja professori (1998–2005), joka toimi SDP:n kansanedustajana vuosina 1995–2007 Keski-Suomen vaalipiiristä. Tähän työhönsä liittyen Olin on toiminut myös Ranskan Strasbourgissa Euroopan Neuvoston parlamentaarisen yleiskokouksen varajäsenenä 2003–2007 ja sen yhteydessä mm. Euroopan Neuvoston tiedealakomiteassa 2003 ja väestökomiteassa 2004–2007. Kansanedustajana Olin vaikutti sivistysvaliokunnassa, suuressa valiokunnassa (EU-asiat), ulkoasiainvaliokunnassa ja tulevaisuusvaliokunnassa, jossa hän toimi myös varapuheenjohtajana. Lisäksi hän johti 1999–2003 ja 2003–2007 eduskunnan tietohallinnon johtoryhmää sekä eduskunnan Tutkijoiden ja Kansanedustajien Seuraa 2003–2007.


title: Kalevi Olin

text: Olin on ollut mukana Jyväskylän kaupunginvaltuustossa 1980–2011 ja toimi sen puheenjohtajana 1996–1997 sekä varapuheenjohtajana 1988–1994 ja 2009–2011. Maakuntapolitiikkaan Olin on osallistunut Keski-Suomen liiton maakuntahallituksen puheenjohtajana 1993–1996 ja maakuntavaltuuston 1. varapuheenjohtajana 1997–2011. Vuonna 2009 hän oli ehdolla Euroopan parlamenttivaaleissa, muttei tullut valituksi 13 191 äänellään. Vuoden 2011 eduskuntavaaleissa Olin sai vaalipiirissään SDP:n ehdokkaista kolmanneksi eniten ääniä, mikä yleensä on riittänyt valintaan. Puolue menetti vaalissa kolmannen paikkansa ja Olin jäi valitsematta sijoittumalla vaalipiirinsä kansanedustajan 1. varasijalle. Puolueensa toisesta eduskuntapaikasta hän jäi 87 äänen päähän.


title: Kalevi Olin

text: Olin on aktiivinen keskustelija ja pyydetty puhuja eri yhteiskunnallisiin tilaisuuksiin. Hän on myös urheilupuolen järjestömies, sillä hän on toiminut Suomen Työväen Urheiluliiton (TUL) puheenjohtajana vuodet 1995–2007 sekä liiton valtuuston puheenjohtajana vuosina 1983–1995. Kansainvälisen TUL:n (International Workers and Amateurs in Sports Confederation CSIT) ensimmäisenä suomalaisena puheenjohtajana Olin vaikutti 1996-2008. Vuonna 2008 hänet valittiin CSIT:n kunniapuheenjohtajaksi. Olin on osallistunut lisäksi kansanterveysjärjestöjen työhön toimimalla mm. Suomen Reumaliiton varapuheenjohtajana 1992-1996 ja valtuuston puheenjohtajana 1997–2002. Kaupunkisuunnittelua Suomessa ja Yhdysvalloissa opiskelleena sekä arkkitehtuurista kiinnostuneena hänet valittiin valtakunnallisen Alvar Aalto -seuran puheenjohtajaksi 2009–2012. – Olinin harrastuksia ovat lukeminen, kirjoittaminen, taidenäyttelyt, teatteri ja tennis, jossa hän on saavuttanut viisi Euroopan mestaruutta parlamenttien välisissä tenniskisoissa Suomen joukkueessa (Merikukka Forsius, Matti Saarinen ja Kalevi Olin).


title: Kalevi Olin

text: Olin oli vahvana ehdokkaana Jyväskylän kaupunginjohtajaksi vuonna 2004 Pekka Kettusen tultua erotetuksi virasta erorahalla, jonka myöntämällä valtuusto ylitti toimivaltuutensa. Vaaliin tuli haastajaksi kokoomuksen Markku Andersson. Olin voitti ensimmäisellä kierroksella Anderssonin, mutta jäi yhden äänen päähän tarvittavasta enemmistöstä. Toisella ratkaisevalla vaalikierroksella Andersson voitti Olinin niin ikään yhdellä äänellä luvuin 30–29.


title: Kalevi Olin

text: Kalevi Olinin kirjallinen toiminta käsittää yli 250 yksin tai yhdessä tuotettua tieteellistä ja kansantajuista suomen-, englannin-, ranskan- ja ruotsinkielistä julkaisua yhteiskunnasta ja liikunnasta suunnittelun ja päätöksenteon, politiikan, hallinnollisen johtamisen ja siirtolaisuuden näkökulmista. Poliitikkouransa päätettyään Olin on jatkanut kirjallista toimintaansa. Hänet kutsuttiin aiemmin johtamansa urheilun maailmanjärjestön (CSIT) englanniksi ja ranskaksi julkaistavien 100-vuotisjuhlakirjojen toimittajaksi ja yhdeksi kirjoittajaksi. Teokset julkistettiin järjestön 100-vuotisjuhlallisuuksien yhteydessä Brysselissä lokakuussa 2013 (Olin, K. Ed. Sport, Peace and Development. International Worker Sport 1913-2013. Sportverlag. Vienna. Austria. 159 p. / Olin, K. Ed. Sport, Paix et Developpment. Sport Travailliste International 1913-2013. Sportverlag. Vienne. Autriche. 159 p.


title: Kalevi Olin

text: Olin on naimisissa liikunnan ja terveystiedon opettaja Pirre Olinin kanssa. He asuvat nykyisin Turussa ja Helsingissä. Sotilasarvoltaan Kalevi Olin on kersantti (1966).


title: Nils-Anders Granvik

text: Nils-Anders Ingemar Granvik (s. 2. toukokuuta 1944 Teerijärvi) on kruunupyyläinen poliitikko, joka toimi Ruotsalaisen kansanpuolueen kansanedustajana vuosina 1999–2007. Hän on ollut Kruunupyyn kunnanvaltuutettuna vuosina 1969–1992. Ammatiltaan Granvik on maanviljelijä.


title: Nils-Anders Granvik

text: Granvik avioitui Gerd Ulla-Maj Holmbäckin kanssa 1969. Heillä on kaksi lasta: Jonny 1980 ja Frida 1984. Granvik on toisen sukupolven kansanedustaja. Isä Ragnar Granvik toimi kansanedustajana vuosina 1966–1978.


title: Miapetra Kumpula-Natri

text: Miapetra Susanna Kumpula-Natri (o.s. "Kumpula", s. 19. toukokuuta 1972 Vaasa) on suomalainen SDP:tä edustava poliitikko. Heinäkuusta 2014 hän on toiminut Euroopan parlamentin jäsenenä, mitä ennen hän oli kansanedustaja vuosina 2003–2014.


title: Miapetra Kumpula-Natri

text: Kumpula-Natri kirjoitti ylioppilaaksi Kirkkopuiston lukiosta Vaasassa vuonna 1991 ja valmistui insinööriksi Vaasan teknillisestä oppilaitoksesta vuonna 1995. Samana vuonna hän aloitti kauppatieteiden opinnot Vaasan yliopistossa.


title: Miapetra Kumpula-Natri

text: Vaasan kaupunginvaltuuston jäsen Kumpula-Natri on ollut vuodesta 1997 lähtien ja toimi sen ensimmäisenä varapuheenjohtajana vuosina 2005–2008. Hän työskenteli tiedottajana ja virkaa toimittavana toiminnanjohtajana Eurooppalainen Suomi ry:ssä vuosina 1997–2000. Ennen valintaansa eduskuntaan hän oli pääministeri Paavo Lipposen erityisavustaja (eduskuntasihteeri) vuosina 2000–2003.


title: Miapetra Kumpula-Natri

text: Kumpula-Natri valittiin ensimmäisen kerran kansanedustajaksi Vaasan vaalipiiristä vuoden 2003 eduskuntavaaleissa, joissa hän sai 6 245 ääntä ja pääsi eduskuntaan ensimmäisellä yrittämällä. Hänet valittiin uudelleen eduskuntaan vuoden 2007 vaaleissa 7 285 äänellä. Kolmannelle kaudelle hänet valittiin vuoden 2011 vaaleissa 7 324 äänellä. Vuosina 2010–2011 hän oli sosialidemokraattisen eduskuntaryhmän ensimmäinen varapuheenjohtaja.


title: Miapetra Kumpula-Natri

text: Eduskunnassa Kumpula-Natri on ollut muun muassa suuren valiokunnan jäsen (2003–2006, 2007–2008, 2009–2014) ja puheenjohtaja (2011–2014) sekä jäsen talousvaliokunnassa (2003–2006, 2007–2008, 2009–2014), tulevaisuusvaliokunnassa (2009–2011) ja ETYJ:n parlamentaarisen yleiskokouksen Suomen valtuuskunnassa (2003–2007).


title: Miapetra Kumpula-Natri

text: Vuoden 2014 eurovaaleissa Kumpula-Natri valittiin Euroopan parlamenttiin. Hän kuuluu sosialistien ja demokraattien ryhmään ja on teollisuus-, tutkimus- ja energiavaliokunnan (ITRE) jäsen ja työllisyys- ja sosiaaliasioiden valiokunnan (EMPL) varajäsen.


title: Miapetra Kumpula-Natri

text: Kumpula-Natri on toiminut Eurooppalainen Suomi ry:n puheenjohtaja vuosina 2007–2013. Lisäksi hän on työskennellyt yhdistyksessä tiedottajana ja vt. toiminnanjohtajana vuosina 1997–2000. Kumpula-Natri on myös toiminut puolueiden kansainvälisen demokratiayhteistyö DEMO ry:n puheenjohtajana 2008–2009.


title: Miapetra Kumpula-Natri

text: Kotipaikkakunnallaan Kumpula-Natri toimii tällä hetkellä Vaasan Sähkö Oy:n hallituksen jäsenenä ja EPV Energian hallituksen puheenjohtajana. Vaasan ammattikorkeakoulun hallituksen varapuheenjohtajana hän toimi 2010-2014. Pohjanmaan maakuntaliiton valtuuston puheenjohtajana Kumpula-Natri toimi vuosina 2005-2017.


title: Miapetra Kumpula-Natri

text: Kumpula-Natri on ollut vuodesta 2005 naimisissa Pasi Natrin kanssa. Heillä on vuosina 2006 ja 2008 syntyneet lapset. Pasi Natri toimii senior partnerina Momentous Oy:ssa. Lisäksi Natri toimii Luona Oy:n hallituksen jäsenenä.


title: Polyainos (kirjailija)

text: Polyainos () oli makedonialainen kirjailija jonka pääteos oli sodankäyntiä käsittelevä "Strategemata" (). Polyainos eli 100-luvulla ja omisti teoksensa keisari Marcus Aureliukselle ja Lucius Verukselle. Hän otti osaa Parthian sotaan jota käytiin vuosina 162–165.


title: Polyainos (kirjailija)

text: Polyainoksen "Strategemata" jakaantuu kahdeksaan kirjaan joissa esitellään tunnettuja sotajuonia. Kuusi ensimmäistä kirjaa käsittelee antiikin kreikkalaisten sotapäällikköjen käyttämiä sotajuonia. Seitsemäs kirja käsittelee ulkomaalaisten kenraalien sotajuonia. Kahdeksas ja viimeinen kirja kertoo puolestaan roomalaisten ja naisten käyttämistä sotajuonista. Osia kuudennesta ja seitsemännestä kirjasta on kuitenkin kadonnut. Teos on säilynyt nykypäivään yhden 1200-luvulla tehdyn kopion ansiosta. "Strategemata" sisältää monia merkittäviin sotapäällikköihin liittyviä tapahtumia joita ei mainita muissa lähteissä.


title: Iivo Polvi

text: Iivo Alvari Polvi (s. 22. tammikuuta 1943 Kauhava) on suomalainen poliitikko. Hän on toiminut Vasemmistoliiton kansanedustajana vuosina 1991–1999 ja 2001–2007. Hän nousi eduskuntaan varaedustajan paikalta Jorma Vokkolaisen tilalle vuonna 2001. Polvi on ollut mukana Iisalmen kaupunginvaltuustossa vuodesta 1993 lähtien. Kaupunginhallituksen puheenjohtaja hän on ollut vuodesta 2001 lähtien. Polvi ei asettunut enää ehdolle vuoden 2007 eduskuntavaaleissa. Polvelle myönnettiin kunnallisneuvoksen arvonimi vuonna 2017.


title: Pehr Löv

text: Pehr Johan Andreas Löv (s. 26. huhtikuuta 1947 Purmo) on koulutukseltaan lääketieteen lisensiaatti. Hän oli RKP:n kansanedustaja vuosina 1995–2007. Pedersören kunnassa asuva Löv on ollut Pietarsaaren seudun terveyskeskuksen johtava lääkäri vuodesta 1983. Löv avioitui terveydenhoitaja Gun-May Linnea Nilssonin kanssa 1971 ja heillä on kaksi lasta: Mikaela 1975 ja Daniel 1978.


title: Erkki Virtanen

text: Erkki Alvar Virtanen (s. 15. elokuuta 1952 Jämsänkoski) on suomalainen poliitikko. Hän on toiminut vasemmistoliiton kansanedustajana vuosina 2003–2015. Virtanen on ollut mukana Kuopion kaupunginvaltuustossa vuosina 1993–1997 ja jälleen vuodesta 2005 alkaen sekä kaupunginhallituksessa 1995–1996.


title: Erkki Virtanen

text: Virtanen ilmoitti 15. kesäkuuta 2009 eroavansa Kuopion kaupunginvaltuustosta. Päätöksen taustalla oli KHO:n keskustan kansanedustaja Janne Seurujärvelle antama päätös, jonka mukaan hän ei ollut vaalikelpoinen 2008 kunnallisvaaleissa, koska oli kunnan omistaman yhtiön toimitusjohtaja. Virtanen on Seurujärven tavoin kansanedustajatyön takia virkavapaalla kunnan omistaman yhtiön toimitusjohtajan tehtävistä.


title: Erkki Virtanen

text: Virtanen oli vasemmistoliiton ehdokas EU-vaaleissa 2014.


title: Silvia (Ruotsin kuningatar)

text: Kuningatar Silvia (s. 23. joulukuuta 1943, syntyjään Silvia Renate Sommerlath) on Ruotsin kuningas Kaarle XVI Kustaan puoliso.


title: Silvia (Ruotsin kuningatar)

text: Silvia syntyi Heidelbergissä Saksassa toisen maailmansodan aikana saksalaisen isän Walther Sommerlathin ja brasilialaisen äidin Alice Soares de Toledon neljäntenä lapsena. Silvian isä oli Saksan kansallissosialistisen työväenpuolueen jäsen. Sodan jälkeen perhe muutti São Pauloon Brasiliaan, jossa he asuivat 1947–1957. Vuonna 1957 perhe muutti takaisin Saksaan.


title: Silvia (Ruotsin kuningatar)

text: Ennen avioliittoaan Silvia oli töissä Argentiinan suurlähetystön konsulaatissa Münchenissä. Hän on työskennellyt myös lentoemäntänä.


title: Silvia (Ruotsin kuningatar)

text: Silvia puhuu kuutta kieltä; ruotsia, saksaa, ranskaa, espanjaa, portugalia ja englantia. Hän osaa myös viittomakieltä.


title: Silvia (Ruotsin kuningatar)

text: Silvia tapasi Ruotsin kruununprinssin Kaarle Kustaan vuoden 1972 kesäolympialaisten aikana. Kun Ruotsin silloinen kuningas Kustaa VI Aadolf kuoli 15. syyskuuta 1973, Kaarle Kustaasta tuli maan uusi kuningas Kaarle XVI Kustaa. Silvia ja Kaarle Kustaa ilmoittivat 12. maaliskuuta 1976 kihlauksestaan, ja heidät vihittiin avioliittoon 19. kesäkuuta samana vuonna. Vihkiminen toimitettiin Tukholman Suurkirkossa, ja sitä todisti 1 200 vierasta.


title: Silvia (Ruotsin kuningatar)

text: Kuningattaren hääpuku oli hankittu Diorin muotitalosta, ja sen suunnittelija oli Marc Bohan. Valkoista duchesse-silkkiä oleva kapealinjainen pitkähihainen hääpuku on malliltaan yksinkertainen ja sen pääntie on umpinainen. Pitkä laahus on kiinnitetty puvun selkään. Puku oli sopiva tausta Silvian käyttämälle kuningatar Sofian pitsihunnulle ja Bernadotte-suvun perinteikkäälle kuningatar Josefinan kameediadeemille.


title: Silvia (Ruotsin kuningatar)

text: Silvialla ja Kaarle Kustaalla on kolme lasta. Heidän esikoisensa kruununprinsessa Victoria, Länsi-Götanmaan herttuatar, syntyi vuonna 1977. Parin seuraava lapsi prinssi Carl Philip, Värmlandin herttua, syntyi kaksi vuotta myöhemmin. Vuonna 1982 he saivat kolmannen lapsensa, kun prinsessa Madeleine, Hälsinglandin ja Gästriklandin herttuatar, syntyi.


title: Christina Gestrin

text: Anna Christina Gestrin (s. 12. tammikuuta 1967 Helsinki) on suomalainen poliitikko ja entinen kansanedustaja. Hän toimi Suomen ruotsalaisen kansanpuolueen varapuheenjohtajana vuosina 1998–2005 ja hän oli ruotsalaisen eduskuntaryhmän puheenjohtaja vuosina 2003–2007. Tällä hetkellä hän johtaa RKP:n ympäristövaliokuntaa.


title: Christina Gestrin

text: Gestrin toimi kansanedustajana vuosina 2000–2015. Hän nousi eduskuntaan kesken vaalikauden Rainer Erlundin tilalle. Vuoden 2003 vaaleissa hän tippui eduskunnasta, mutta hän pääsi kuitenkin jatkamaan kansanedustajana europarlamenttikautensa loppuun istuneen Astrid Thorsin varanaisena. Kun Thors palasi eduskuntaan vuoden 2004 eurovaalien jälkeen, RKP:n edustajana parlamenttiin valittiin kansanedustaja Henrik Lax, ja Gestrin jatkoi hänen tilallaan. Gestrin oli ehdolla vuoden 2014 eurovaaleissa. Hän sai 16 427 ääntä ja jäi varasijalle Nils Torvaldsin varahenkilöksi. Syksyllä 2014 Gestrin ilmoitti, ettei pyri jatkokaudelle eduskuntaan vuoden 2015 vaaleissa. Vuoden 2017 kuntavaaleissa Gestrin oli RKP:n ääniharava Espoossa keräten 2 532 ääntä tullen valituksi valtuustoon.


title: Christina Gestrin

text: Eduskunnassa Gestrin oli jäsen suuressa valiokunnassa ja ympäristövaliokunnassa. Hän on myös Pohjoismaiden neuvoston ympäristö- ja luonnonvaravaliokunnan puheenjohtaja sekä Parlamentaarisen Itämerikonferenssin jäsen.


title: Christina Gestrin

text: Gestrin toimii myös Suomessa ruotsinkielisen väestön etua ajavan Folktingetin hallituksen puheenjohtajana.


title: Christina Gestrin

text: Gestrin on koulutukseltaan maatalous- ja metsätieteiden maisteri. Hänen isänsä oli ministeri Kristian Gestrin.


title: Takuumiehet

text: Takuumiehet ovat venäläisen lastenkirjailijan Eduard Uspenskin luomia satuhahmoja. He esiintyvät Uspenskin kirjassa "Takuumiehet".


title: Takuumiehet

text: Takuumiehet ovat pikkuruisia huoltomiehiä, jotka asuvat erilaisissa laitteissa ja koneissa niiden takuuajan. Heidän tehtävänään on pitää laitteet moitteettomassa kunnossa. Takuuajan umpeuduttua he palaavat tehtaalle. Vanhojen laitteiden, joiden tehtaat on lopetettu, takuumiehillä ei ole paikkaa minne mennä. Takuumiehet jäävät asumaan laitteisiin ja siksi vanhat laitteet eivät mene ikinä rikki.


title: Mikaela Nylander

text: Mikaela Birgitta Nylander (s. 27. maaliskuuta 1970 Porvoo) on porvoolainen RKP:n kansanedustaja. Hänet valittiin eduskuntaan Uudenmaan vaalipiiristä vuoden 2003 vaaleissa. Porvoon kaupunginvaltuustossa Nylander on ollut ensimmäisenä varapuheenjohtajana 2001–2005 ja vuodesta 2005 lähtien puheenjohtajana. Hän on toiminut Ruotsalaisen eduskuntaryhmän puheenjohtajana kesäkuusta 2011 lähtien. Nylander on ollut Saaristoasiain neuvottelukunnan puheenjohtajana vuodesta 2003. Vuodesta 2015 hän on ollut Yleisradion hallintoneuvoston jäsen.


title: Mikaela Nylander

text: Nylander on työskennellyt tuntiopettajana Porvoon kauppaoppilaitoksessa ja Helsingin liiketalouden ammattikorkeakoulussa. Hän on ollut myös Astrid Thorsin erityisavustaja Euroopan parlamentissa ja RKP:n ministeriryhmän erityisavustajana.


title: Konstantin Tsiolkovski

text: Konstantin Eduardovitš Tsiolkovski (; 17. syyskuuta 1857 Iževskoje – 19. syyskuuta 1935 Kaluga) oli venäläinen lukion opettaja, joka kirjoitti ensimmäiset tieteelliset avaruuslentoja koskevat julkaisut 1800-luvun lopussa ja julkaisi teoriansa kirjoina 1920-luvun alkupuolella. Tsiolkovski on – etenkin Neuvostoliiton ja Venäjän – astronautiikan isä. Hän kehitti rakettien tehokkuutta kuvaavan lain, Tsiolkovskin lain, ajatuksen aurinkopurjehduksesta, hahmotteli avaruusaseman ja pohti tähtienvälisiä avaruusmatkoja. Hän oli erityisen aktiivinen myöhempinä vuosinaan: Tsiolkovski julkaisi kymmenenä viimeisenä elinvuotenaan yhteensä 58 kirjaa ja yli 500 tieteellistä julkaisua.


title: Konstantin Tsiolkovski

text: Tsiolkovski syntyi keskiluokkaiseen perheeseen Iževskojen kylässä, Rjazanin alueella vuonna 1857. Hänen isänsä Eduard Ignatijevitš Tsiolkovski oli puolalainen metsänvartija, joka oli muuttanut paikkakunnalle kesäkuussa vuonna 1849. Tsiolkovskin äiti oli hyvin kouluttautunut venäläinen Marija Jumaševa. Tsiolkovski syntyi perheeseen viidentenä lapsena, yhteensä perheeseen syntyi 18 lasta.


title: Konstantin Tsiolkovski

text: Pian Konstantinin syntymän jälkeen perheen isän oli jätettävä työnsä Iževskojen kylässä ja muutettava muualle. Marraskuusta 1857 huhtikuuhun 1858 perhe asui Pronskissa. 10- tai 11-vuotiaana Tsiolkovski vilustui pahasti ollessaan kelkkamäessä laskettelemassa. Sairaus diagnosoitiin tuhkarokoksi ja hänen uskottiin jo kuolevan. Näin ei kuitenkaan käynyt, mutta sairauden takia hän kuuroutui. Tilanne oli kuitenkin erityisen vakava Tsiolkovskin tulevaisuuden kannalta, sillä opiskelu olisi erityisen hankalaa.


title: Konstantin Tsiolkovski

text: Tsiolkovskin äiti kuoli poikansa ollessa 13-vuotias. Kuolema sai hänet hakeutumaan omiin oloihinsa ja hän alkoi opiskella omatoimisesti matematiikkaa ja fysiikkaa. Tsiolkovski keräsi kaikki tietonsa omatoimisesti. Kirjat, jotka hän luki, olivat peräisin koulun opettajilta tai hänen isänsä kirjastosta, jonka kaikki kirjat hän luki. Omissa muistelmissaan Tsiolkovski toteaa, että kuuroudella oli suuri positiivinen vaikutus hänen elämäänsä: hän halusi osoittaa kaikille, että vammastaan huolimatta hän olisi muita ikäisiään etevämpi.


title: Konstantin Tsiolkovski

text: Vuonna 1873 Tsiolkovski muutti Moskovaan, missä hän asui yhteensä kolme vuotta. Moskovassa hän vietti paljon aikaa lukien Venäjän valtionkirjastossa (nykyinen nimi). Kirjastossa hän tutustui venäläiseen filosofiin Nikolai Fjodorovitš Fjodoroviin. Hän oli venäläisen kosmismin johtohahmoja. Tsiolkovski sai Fjodorovilta hänen työpaikkansa kirjastossa sekä pääsi osallistumaan yliopistojen luennoille. Noin 17-vuotiaana hän alkoi uneksia ensimmäisen kerran avaruusmatkailusta. Jules Vernen romaanit inspiroivat häntä erityisen paljon, ja hän alkoi pian miettiä avaruusaluksen rakentamiseen liittyviä ongelmia. Tsiolkovskin unelma ei ollut ainoastaan päästä avaruuteen, vaan että avaruuteen muodostettaisiin toimivia yhteiskuntia.


title: Konstantin Tsiolkovski

text: Tsiolkovski päätti hankkia itselleen opettajan pätevyyden. Hän sai nopeasti töitä Borovskista matematiikan opettajana ja muutti kaupunkiin. Tässä vaiheessa Tsiolkovski alkoi tutkia kuumailmapallon rakentamiseen liittyviä seikkoja, aerodynamiikkaa, filosofiaa sekä mahdollisuutta elää avaruudessa. Samoihin aikoihin Tsiolkovski ja paikallisen papin tytär Varvara Sokolova tutustuivat toisiinsa. Avioliiton he solmivat elokuussa vuonna 1880. Perheeseen syntyi kolme tytärtä ja neljä poikaa.